hotchpotch/miracl-hf-unified huggingface dataset:
గుత్తికొండ రామబ్రహ్మం
గుత్తికొండ రామబ్రహ్మం గుంటూరు జిల్లా మోపర్రు గ్రామములో సుబ్బయ్య, గోవిందమ్మ దంపతులకు 1915లో జన్మించాడు. స్వాతంత్ర్య సమర యోధుడు. నిస్వార్ధసేవాతత్పరుడు.
రామబ్రహ్మం కల్లూరి చంద్రమౌళి గారి శిష్యుడు. 1929లో గాంధీజీ మోపర్రు గ్రామము వచ్చాడు. 14 ఏళ్ళ ప్రాయములో గాంధీజీ ఉపన్యాసము విన్న రామబ్రహ్మం చదువుకు స్వస్తి చెప్పి ప్రజా జీవితానికి అంకితమయ్యాడు. సామాన్య ప్రజానీకములో సామాజిక స్పృహ పెంచేందుకు గ్రంథాలయాన్ని స్థాపించాడు. మోదుకూరు గ్రామములో జరిగిన సత్యాగ్రహములో పాల్గొన్నందుకు మూడు నెలల జైలు, 300 రూపాయల జరిమానా విధించబడింది. రామబ్రహ్మం రాజమండ్రి జైలుకు తరలింపబడ్డాడు. జరిమానా చెల్లించడానికి నిరాకరిస్తే ఇంట్లోని ధాన్యం జప్తు చేయబడింది. గ్రామ పారిశుధ్య అవసరాన్ని గుర్తించి యువకులను చేరదీసి వీధులు ఊడ్చుట, మురికి గుంటలు పూడ్చుట మున్నగు పనులు చేసేవాడు. వ్యవసాయ కూలీలకు కనీస వేతనాలు ఇప్పించేవాడు.
'గ్రామ పత్రిక' అనే వ్రాత పత్రిక నిర్వహించి గ్రామీణులలో చైతన్యం కలిగించాడు. రాత్రి బడులు నిర్వహించి పలువురిని అక్షరాస్యులను చేశాడు. వితంతు వివాహాలు ప్రోత్సహించాడు. దళితులతో సహపంక్తి భోజనాలు చేయించేవాడు. అందరూ ఒకే బావి నుండి నీరు తోడుకునే ఏర్పాటు చేశాడు. ఈ పనులు ఆ రోజుల్లో పెద్ద సంచలనము కలిగించాయి. 1948లో జయప్రకాశ్ నారాయణ్‌ను తన గ్రామము పిలిపించి వికాస కార్యక్రమాలకై ధనదానం చేశాడు. వినోబా భావే భూదాన ఉద్యమానికి తన వాటా 60 సెంట్ల భూమిని దానం చేశాడు. స్వాతంత్రోద్యమములో జైలుకి వెళ్ళిన వారికిచ్చే భూమి తీసుకోవడానికి నిరాకరించాడు. సమర యోధుల పింఛను పేద విద్యార్థులకు ఇచ్చేవాడు. గోరా గారి ఆధ్వర్యములో హైదరాబాదు పబ్లిక్ గార్డెన్సులో పూల మొక్కలు పీకి కూరగాయల మొక్కలు పాతి 30 రోజులు జైలు శిక్ష అనుభవంచాడు. డా. వెంపటి సూర్యనారాయణ సహకారముతో గ్రామములో పలువురికి ఉచితముగా కంటి శుక్లాల శస్త్ర చికిత్సలు చేయించాడు.
అమెరికాలో ఉన్న తన కుమారుడు డా. రవీంద్రనాథ్ (తానా వ్యవస్థాపకుడు) చేయూతతో కోటి రూపాయలతో గ్రామములో పలు అభివృద్ధి కార్యక్రమాలు తన చేతిమీదుగా నిర్వహించాడు.
శిరోమణి సహవాసి
శిరోమణి సహవాసి అని పేరొందిన జంపాల ఉమామహేశ్వరరావు గుంటూరు జిల్లా, తెనాలి సమీపమునగల దుగ్గిరాల గ్రామములో 1933 డిసెంబరు 23న జన్మించాడు.
గ్రామ పాఠశాలలో ప్రాథమిక, ఉన్నత విద్య తరువాత ఇంటర్ తెలుగులో ఆంధ్ర విశ్వకళా పరిషత్ నుండి మొదటి స్థానములో నిలిచి బంగారు పతకము పొందాడు. 1954-58 లోబి.ఎ (రాజకీయ శాస్త్రము)హానర్స్ చేశాడు.
1959 నుండి 1981 వరకు ఆంధ్ర ప్రదేశ్ అకౌంటెంట్ జనరల్ ఆఫీసులో ఆడిటర్ గా చేశాడు. 1983లో పదవీ విరమణ చేసి ఈనాడు దినపత్రికలో ఉద్యోగిగా చేరాడు. 1984లో సహాయక వార్తా సంపాదకునిగా పనిచేశాడు. 1985 జనవరి నుండి 1996 వరకు సంపాదకునిగా చేశాడు. పదమూడు సంవత్సరములు సంపాదకీయాలు, పతాక శీర్షికలు చూశాడు. 1996-98లో ఉదయం పత్రికకు ముఖ్య వ్రాతగానిగా చేశాడు. 2000-01లో విజేతకు సంపాదకునిగాను, 2002-03లో తెలుగుదేశం పక్ష పత్రికకు సహ సంపాదకునిగా ఉన్నాడు. కొంతకాలం డిస్కవరీ మాసపత్రికకు గౌరవ సంపాదకునిగా ఉన్నాడు.1953లో ధర్మవరం కృష్ణాచార్యులు పురస్కారం, తెలుగు విశ్వవిద్యాలయమువారి ఉత్తమ జర్నలిస్ట్ అవార్డు, తాపీ ధర్మారావు ధర్మనిధి పురస్కారం అందుకున్నాడు.
సహవాసి 2007 ఆగస్టు 25న మరణించాడు.
లంక డిసిల్వా
సమ్జీవ కుమార లంక డిసిల్వా శ్రీలంకకు చెందిన ఒక క్రికెట్ క్రీడాకారుడు. 1975 జూలై 29 న శ్రీలంక లోని కురునెగలలో జన్మించాడు. శ్రీలంక తరపున 1977 లో 3 టెస్టు మ్యాచులు మరియు 11 వన్డేలు ఆడాడు.
మ్యాక్స్ (వస్త్ర తయారీ సంస్థ)
యునైటెడ్ అరబ్ ఎమిరేట్స్ కి చెందిన ఒక రెడీమేడ్ వస్త్ర తయారీదారు. వస్త్రాల తో బాటు కూలింగ్ గ్లాసులు, పాదరక్షలు, ఆభరణాలు, గృహోపకరణాలను తయారు చేస్తుంది. ఇది ప్రఖ్యాత ల్యాండ్ మార్క్ గ్రూప్ కు చెందిన ఒక సంస్థ. యునైటెడ్ అరబ్ ఎమిరేట్స్ లో 2004 లో ప్రారంభించబడ్డ మ్యాక్స్ ఇప్పుడు సౌదీ అరేబియా, జోర్డాన్, కువైట్, బాహ్రెయిన్, కతార్, ఓమన్, టర్కీ, ఈజిప్టు, యెమెన్ మరియు భారతదేశం లాంటి 11 దేశాలలో 94 స్టోరులను కలిగియున్నది. మధ్యతరగతి కొనుగోలుదారునికి అందుబాటులో ఉంటూనే, ఫ్యాషన్ లో రాజీ పడకుండా దుస్తులు, పాదరక్షలు తయారు చేయటం మూలాన మ్యాక్స్ మధ్యప్రాచ్య దేశాలలో అతి పెద్ద ఫ్యాషన్ రీటైలర్ గా స్థానం దక్కించుకొన్నది. సౌదీలో దీని పేరు సిటీ మ్యాక్స్. దీని ఉప శీర్షిక "Look Good. Feel Good."
పరిశోధనల ద్వార మ్యాక్స్ మధ్యతరగతి కొనుగోలుదారులు తాహతు మేరకు తన 80% ఉత్పత్తులు రూ.199/- నుండి రూ.599/- లోపే నిర్దేశించినది. ఈ ధరలో ఇంత అత్యాధునిక వస్త్రాలను రూపొందించటం మ్యాక్స్ ప్రత్యేకత. ప్యాంటలూన్స్, వెస్ట్ సైడ్ లకి ఇది గట్టి పోటీదారు.
మ్యాక్స్ స్టోరులలో 20% సాంప్రదాయిక దుస్తులు, 20% పాశ్చాత్య దుస్తులు, 20% శాతం పిల్లల దుస్తులు, 25% పురుషుల దుస్తులు మరియు 15% పాదరక్షలు ఉంటాయి.
ప్రపంచవ్యాప్తంగా మ్యాక్స్ టర్నోవర్ రూ. 2,000 కోట్లు కాగా ఇందులో 10 శాతం భారతదేశం నుండి చేరుతుంది.
భారతదేశంలోని ఈ క్రింది పట్టణాల్లో మ్యాక్స్ స్టోరులు కలవు.
1. http://www.mydigitalfc.com/companies/max-retail-open-20-more-fashion-stores-099
2. http://www.thehindubusinessline.com/2010/04/22/stories/2010042251080500.htm
వల్లూరు వెంకటరామయ్య
వల్లూరి వెంకట్రామయ్యచౌదరి ప్రముఖ రంగస్థల నటుడు. ఆంధ్ర డ్రమెటిక్ అమెచ్చూర్ స్థాపకులలో ముఖ్యులు.
వీరు 1925, మే 11న సౌభాగ్యమ్మ, అంజయ్య దంపతులకు గుంటూరు జిల్లా, తెనాలి సమీపంలోని కొలకలూరులో జన్మించారు. వీరిది వ్యవసాయ కుటుంబం. ప్రాథమిక విద్య సొంత వూరులోనే సాగింది.
వీరి పెదనాన్న వెంకటరామయ్య నటుడు, దుగ్గిరాల కంపెనీలో వివిధ పాత్రలను పోషించేవాడు. అంతేకాకుండా వీరి పాఠశాల పంతులు ముకుందరామయ్ సహజ నటుడు, గాయకుడు. పెదనాన్న, పంతులు ప్రభావంవల్ల వెంకట్రామయ్య నాటకంపై అనురక్తిని పెంచుకొని పాఠశాల వార్షికోత్సవాల సందర్భంగా శ్రీకృష్ణ రాయబారం నాటకంలో దుర్యోధన పాత్రను పోషించి, ప్రథమ బహుమతిని గెలుచుకున్నారు.
ఒకరోజు పాఠశాలకు ఆలస్యంగా వెళ్లినందుకు పంతులు దండించడంతో స్కూల్ విద్యకు స్వస్తిపలికి, నటనవైపు దృష్టి మళ్లించారు. ఎమ్.ఎన్. రాయ్ రాడికల్ పార్టీలో చేరి, ఆ పార్టీకి సంబంధించిన గేయాలను శ్రావ్యంగా పాడేవారు. ప్రముఖ హేతువాది త్రిపురనేని రామస్వామి చౌదరి సంస్కరణలపట్ల ఆకర్షితుడై ఆయన అభిమానాన్ని చూరగొన్నారు.
త్రిపురనేని రామస్వామి చౌదరి రచించిన శ్రీరామ రావణ యుద్ధం నాటకంతో వల్లూరు నటజీవితం ప్రారంభమైంది. బాలనాగమ్మ లో ఫకీరుగానూ, రామాంజనేయ యుద్ధంలో యయాతిగానూ, సక్కుబాయిలో శ్రీకృష్ణుడుగానూ, సత్యహరిశ్చంద్రలో నక్షత్రకుడిగా నటించారు. మిత్రులైన డి.వి. సుబ్బారావు, రత్నాకరరావు, పగడాల రామారావు, జానకీదేవి, రాజకుమారి, కృష్ణవేణిలతో కలసి ఒక నాటక సంస్థను స్థాపించారు. ఆ సంస్థ తరపున బాలనాగమ్మ, భక్త శబరి, నటనాలయం, వీరపాండ్య కట్టబ్రహ్మన్న మొదలైన నాటకాలను ప్రదర్శించారు. బాలనాగమ్మ నాటకం ప్రదర్శించేటపుడు ఫకీరు పాత్రలో ఉన్న వల్లూరు వెంకట్రామయ్యను చూసి, పిల్లలు, పెద్దలు దడుచుకునేవారు. గర్భణీ స్త్రీలు, చిన్నపిల్లలు రాకూడదని నిర్వాహకులు ముందుగానే తెలిపేవారు. ఈ పాత్ర ఆయనకు బాగా పేరు తెచ్చింది. ఆయన ‘జై కపాళీ’ అనీ గంభీరమైన కంఠంతో అన్నపుడు రెండు మూడు కి.మీ.ల దాకా వినపడేది. ఈ పాత్రను ఇంత గంభీరంగా నటించి మెప్పించినవారు ఆంధ్ర నాటకరంగంలోలేరు. ఈ నాటకాన్ని పల్లెపల్లెకు పరిచయం చేసిన ఘనత కూడా ఆయనకే దక్కుతుంది.
దరువూరి వీరయ్య
దరువూరి వీరయ్య బహుముఖ ప్రజ్ఞాశాలి, గాంధేయవాది, స్వాతంత్య్ర సమర యోధుడు, రచయిత, సంపాదకుడు మరియు కర్షకోద్యమ నిర్మాత. గుంటూరు జిల్లా, ముప్పాళ్ళ మండలం, ఇరుకుపాలెంలో 1917 జూలై 17న జన్మించాడు. ఆంధ్రప్రదేశ్ కాంగ్రెస్ తరఫున వెలువడిన "కాంగ్రెస్ సేవాదళ్" అనే మాసపత్రికకు సంపాదకత్వం వహించాడు. అనేక సంవత్సరాలు గుంటూరు జిల్లా కాంగ్రెస్ ప్రచార మరియు ప్రచురణల విభాగం కార్యదర్శిగా ఉన్నాడు. యువకర్షక ప్రచురణలు అనే సంస్థను ఏర్పరచి అనేక గ్రంథాలను ప్రచురించాడు.
పాతూరి నాగభూషణం
పాతూరి నాగభూషణం 1907 ఆగస్టు 20వ తేదీన గుంటూరు జిల్లా పెదపాలెం గ్రామంలో ధరణమ్మ, బుర్రయ్య దంపతులకు జన్మించాడు. ప్రాథమిక విద్య కూచిపూడి, పెదపాలెం గ్రామాలలో ఉన్నత విద్య నిడుబ్రోలులోని ఎడ్వర్డ్ హైస్కూలులో కళాశాల విద్య మద్రాసులోని లయోలా కళాశాలలో తర్వాత మదనపల్లెలోని బీసెంట్ థియోసాఫికల్ కాలేజీలో అభ్యసించాడు. గ్రంథాలయ నిర్వహణ, వయోజన విద్యాబోధన విషయాలలో అధ్యయనం చేశాడు., 
ప్రాథమిక విద్య అభ్యసించే రోజుల్లోనే ఇతడు తన గ్రామంలో "బాలసరస్వతీ భండారము" అనే గ్రంథాలయాన్ని నెలకొల్పాడు. ఆ తర్వాత గ్రంథాలయ భవనం నిర్మించి, వేలకొలది గ్రంథాలను సేకరించి చుట్టుపక్కల నలభై గ్రామాలకు అందుబాటులో ఉంచాడు. పెదవడ్లపూడి, దుగ్గిరాల గ్రామాలలో శాఖాగ్రంథాలయాలను నెలకొల్పాడు. బ్యాంక్ కాలువ మీది ప్రయాణీకుల పడవలలో సంచార గ్రంథాలయాన్ని నడిపాడు. ఆంధ్రదేశ మంతటా గ్రంథాలయ నిర్మాణ, నిర్వహణలను ఒక మహోద్యమంగా నిర్వహించాడు. పల్లెపల్లెలలో సంచరించి ప్రచారం చేసి, ప్రోత్సహించి గ్రంథాలయాలను నెలకొల్పడానికి కారకుడయ్యాడు. గ్రంథాలయ మహాసభలను నిర్వహించాడు. గ్రంథాలయ విద్యలో శిక్షణనిచ్చి వాటి నిర్వహణకు కావలసిన కార్యకర్తలను సమకూర్చాడు. విజయవాడ పటమటలో ఆంధ్రప్రదేశ్ గ్రంథాలయ సంఘం, దాని ముద్రణాలయం ఇతని చేతులమీదుగా నిర్మించబడ్డాయి. ఆంధ్ర గ్రంథాలయ సంఘానికి కార్యదర్శిగాను, గ్రంథాలయ సర్వస్వము పత్రికకు సంపాదకునిగాను, ఇండియన్ లైబ్రరీ అసోసియేషన్‌కు కౌన్సిల్ మెంబరుగాను పనిచేశాడు.
వయోజన విద్యాప్రచారంలో ఇతని పాత్ర ప్రశంసనీయమైనది. ఎడ్వర్డ్ హైస్కూలులో చదువుకునే రోజుల్లోనే రెండేళ్లపాటు మాచవరంలో వయోజనులకొరకు రాత్రిబడిని నడిపాడు. ఇండియన్ అడల్ట్ ఎడ్యుకేషన్ అసోసియేషన్ కౌన్సిల్ సభ్యుడిగా, దక్షిణ భారత వయోజన విద్యా సంఘం ప్రాంతీయ కార్యదర్శిగా, దక్షిణ భారత వయోజన విద్యా సహకార ప్రచురణ సమితి (మద్రాసు) డైరెక్టరుగా, నూతన అక్షరాస్యుల పుస్తకాల ప్రభుత్వ బహుమతి నిర్ణాయక సంఘం పరిశీలకునిగా సేవలను అందించాడు. వయోజన విద్యను గూర్చి స్వయంగా ఎన్నో పుస్తకాలను ప్రచురించాడు.
మహాత్మాగాంధీ ఆధ్వర్యంలో జాతీయోద్యమంలో పాల్గొని 1930లో మరియు 1932లో కఠిన కారాగారశిక్షను అనుభవించిన స్వాతంత్ర్య సమరయోధుడు ఇతడు. స్వాతంత్ర్యానంతరం నిర్మాణ కార్యక్రమంలో పాలుపంచుకున్నాడు. ఇతడిని గుంటూరు జిల్లా కాంగ్రెస్ కమిటిలోను, ఆంధ్ర ప్రదేశ్ కాంగ్రెస్ కమిటీలోను సభ్యునిగా నియమించి గౌరవించారు. స్వాతంత్ర్య సమర యోధునిగా ఇతడు తామ్రపత్రంతో సత్కరించబడ్డాడు.
పాతూరి నాగభూషణం గాంధీ అడుగుజాడల్లో నడిచాడు. ఆంధ్రప్రదేశ్ గాంధీ స్మారకనిధి రాష్ట్ర బోర్డులో, గాంధీ తత్వప్రచారక్ విజయవాడ కేంద్రంలో, గాంధీ లిటరేచర్ పబ్లికేషన్ కమిటీ ఎడిటోరియల్ బోర్డులో సభ్యుడిగా పనిచేశాడు. పెదపాలెంలో 1928లో సేవాశ్రమం స్థాపించాడు. ఈ ఆశ్రమంలో జాతీయకళాశాల, ఖాదీ, స్వదేశీ స్టోరు, హిందీ భాషోద్ధరణ, ప్రకృతివైద్యం, వ్యవసాయం, పశుపోషణ, పుస్తకప్రచురణ మొదలైన వాటిని నడిపాడు. ఒక లిఖితపత్రికను కూడా ప్రారంభించాడు.
ఇతడు పరిశ్రమల రంగంలో కూడా తనదైన ముద్రను చూపాడు. నిడదవోలు కెమికల్స్ లిమిటెడ్‌కు డైరెక్టర్‌గా, శ్రమజీవి ప్రెస్ లిమిటెడ్ (మద్రాస్) డైరెక్టర్‌గా, సర్వోదయ ప్రెస్ విజయవాడకు డైరెక్టర్‌గా, నిర్వాహకుడిగా పనిచేసారు.
ఇతడు రచయితగా, అనువాదకుడిగా, సంపాదకుడిగా, ప్రచురణకర్తగా శతాధిక గ్రంథాలను వెలువరించాడు.
పి. అచ్యుతరాం
పి. అచ్యుతరాం (జనవరి 25, 1925 - మార్చి 15, 1998) ప్రముఖ హేతువాది, సంఘ సంస్కర్త.
వీరు గుంటూరు జిల్లా, గోవాడ గ్రామములో 1925, జనవరి 25 న, రాఘవయ్య, కమలాంబ దంపతులకు జన్మించాడు.
పొట్టి శ్రీరాములు తెలుగు విశ్వవిద్యాలయం వీరికి 1996లో త్రిపురనేని రామస్వామి ధర్మనిధి పురస్కారాన్ని ఇచ్చి సత్కరించింది.
వీరు 1998, మార్చి 15 వ తేదీన పరమపదించారు.
బుర్రా సుబ్రహ్మణ్యశాస్త్రి
బుర్రా సుబ్రహ్మణ్యశాస్త్రి, స్త్రీ పాత్రధారణలో గొప్ప పేరు సంపాదింఛుకొన్న నటనాగ్రేసరుడు.
కృష్ణా జిల్లా, అవనిగడ్డ దగ్గర పోతుగడ్డ లో 1936, ఫిబ్రవరి 9 న జన్మించాడు.
శాస్త్రి మేనమామ కొటేశ్వరరావు స్వతహాగా హరిదాసు. ఉత్తమ గాయకుడు. మేనమామ పర్యచేక్షణలో పద్యాలు, పాఠాలు శ్రావ్యముగా పాడుట నేర్చుకున్నాడు. వానపాముల సత్యనారాయణ వద్ద పద్యాలు భావయుక్తముగా పాడుట, చిత్రకళలోని మెలకువలు నేర్చుకున్నాడు. శాస్త్రి నటనా విశిష్ఠత గుర్తించిన బి.వి. నరసింహారావు నాట్యశాస్త్రములోని నూతన ప్రయోగ రీతులన్నీ నేర్పాడు. శాస్త్రి అన్న తగినంత ప్రోత్సాహమిచ్చి నాటకరంగాన నిలిపి ఉత్తమ స్త్రీ పాత్రధారిగా తీర్చి దిద్దాడు. అకుంఠిత కార్యదీక్షతో ఉత్తమ స్త్రీ పాత్రలైన సత్యభామ, చింతామణి, సక్కుబాయి, చంద్రమతి, మోహిని, మాధురి మొదలైన పాత్రలు ధరించి ఆంధ్ర దేశ ముఖ్య పట్టణాలలో స్త్రీ పాత్రధారణలో "ఔరా" అనిపించుకున్నాడు. స్వంతంగా సత్యసాయిబాబా నాటక సమాజము స్థాపించి నాటక ప్రదర్శనలిచ్చి రసజ్ఞులందరి మెప్పు పొందాడు. శాస్త్రి పాత తరం నటుల సంప్రదాయాలైన క్రమశిక్షణ, పట్టుదల, నిరంతర అన్వేషణ, నిత్యసాధన, కొత్త ప్రయోగాలపై తపన, ఆశయసాధన కనిపిస్తాయి.
శాస్త్రి స్త్రీ పాత్రలన్నింటిలోను ఒక నూతనత్వం గోచరిస్తుంది. కవి సృష్టించిన పాత్రకు న్యాయము చేస్తూ, మరొకవైపు సృజనాత్మక రూపం పాత్రకు ఆపాదింపచేసి సజీవ శిల్పం తో రాణింపు కలగచేస్తాడు. భావయుక్తమైన సంభాషణ విధానమూ, ఆ విధానానికి తగిన సాత్విక చలనమూ, ఆ చలనముతో సమ్మిళితమైన నేత్రాభినయనమూ, పలుకూ, కులుకూ, సొంపూ, ఒంపూ, హొయలు, ఒయ్యారాలతో నాట్యమయూరిలా, శృంగార రసాధిదేవతగా ప్రేక్షకులు ఉక్కిరిబిక్కిరయ్యేటట్లు నటించేవాడు. చూపు మన్మధ బాణంలా ఉండేది. ప్రేక్షకుల కరతాళధ్వనితో నిండిపోయేది. శాస్త్రి స్త్రీ పాత్రాభినయానికి ముగ్ధులైన విశ్వనాధ సత్యనారాయణ "నాట్యాచార్య" బిరుదునిచ్చాడు. ఆంధ్ర ప్రజానీకం "అభినయ సరస్వతి" అని, కొండవీటి వెంకటకవి "నాట్యమయూరి" అని బిరుదులిచ్చారు. అనేక చోట్ల ఘన సన్మానాలు, బంగారు కంకణాలనూ అందుకున్నాడు.
1937లో చలనచిత్ర రంగం లో ప్రవేశించి పోతన, స్వర్గసీమ, వేమన, పెద్ద మనుషులు, త్యాగయ్య, నా యిల్లు, రామదాసు చిత్రాల్లో నటించాడు.
గోలి శేషయ్య
గోలి శేషయ్య ప్రఖ్యాతి గాంచిన చిత్రకళాకారుడు. గుంటూరు జిల్లా వినుకొండలో 1911 లో జన్మించాడు.
వినుకొండ నుండి ఢిల్లీ వరకు, ఆపైన అంతర్జాతీయ చిత్రకళాసీమ వరకు ఎగిసిన గొప్ప చిత్రకారుడు. స్థానిక పాఠశాలలో విద్య ప్రారంభించాడు. సహజ సిద్ధమైన తపనతో పలకపై చిత్రవిన్యాసాలు చేయడం ప్రారంభించాడు. అది చూసిన గురువులు ప్రోత్సహించారు.విద్యాభ్యాసం పూర్తయ్యాక చిత్రకళలో ఉన్నత పరీక్షకు కూర్చొని ప్రథమ శ్రేణిలో ఉత్తీర్ణుడయ్యాడు. 1935లో ఉపాధ్యాయ వృత్తిలో కుదురుకొని సంతృప్తి చెందక, ఉద్యోగం వదిలి గుంటూరు చేరుకున్నాడు. అచట పేరుపొందిన చిత్రకారుల వద్ద శిష్యరికం చేశాడు. వివిధ చిత్ర కళారీతుల్లో ప్రావీణ్యం సంపాదించాడు.
కొంత కాలానికి తనంతట తానే చిత్రకళ పెద్ద ఎత్తున చేపట్టాడు. రేఖాచిత్రాలు, వర్ణచిత్రాలు, దృశ్యచిత్రాలు వగైరా అతి తక్కువ వ్యవధిలో చిత్రించేవాడు. ఎవరైనా ప్రసంగిస్తుంటే వారి చిత్రం గోటితో లేక పెన్సిల్ తో క్షణాల్లో గీసి బహూకరించేవాడు. రాజకీయ నాయకులు, కళాకారులు, సాహితీవేత్తలు మొదలగు వారికి చిత్రాలు వేసి ఇచ్చేవాడు. గోపాలరెడ్డికి ఇచ్చిన బుద్ధుడు, పట్టాభిరామారావుకిచ్చిన సుజాత చిత్రాలు కమనీయ కళాఖండాలు.
కొన్ని వందల పుస్తకాలకు, పాఠ్యపుస్తకాలకు బొమ్మలు వేశాడు. అన్ని పత్రికలలో శేషయ్య బొమ్మలు వచ్చేవి. 1958లో మచిలీపట్నం లోని చిత్రకళాసంపదలో జరిగిన గొప్పసభకు విశ్వనాథ సత్యనారాయణ అధ్యక్షత వహించి శేషయ్యకు "చిత్రకళా విశారద" బిరుదునిచ్చి సత్కరించాడు. తెలుగు చిత్రకళా రంగములో ఐదు శతాబ్దాలు విశేష కృషి చేసి, తన కుటుంబములోని వారిని, ఇతరులనూ చిత్రకళారంగములో ప్రవేశపెట్టాడు.
1978లో తెనాలిలోని స్వగృహములో తుది శ్వాస విడిచాడు.
ఇంటర్వ్యూ
ఇంటర్వ్యూ అనగా ప్రశ్న సమాధానాల ద్వారా సమాచారాన్ని సేకరించటం. ఇలా సేకరించిన సమాచారాన్ని రకరకాలుగా వాడుకోవచ్చు. పత్రికలు, దృశ్య, శ్రవణ మాధ్యమాల ద్వారా ప్రజలకి తెలియచేయడం, విద్య, ఉపాధి అవకాశాలకి అర్హతని నిర్ణయించడం లాంటివి వీటిలో ముఖ్యమైనవి. ఇంటర్వ్యూ ద్వారా అభ్యర్థుల వ్యక్తిత్వాన్ని మదింపు చేస్తారు. అంటే పరిశీలనా శక్తిని, తెలివితేటలను, లౌక్యాన్ని, వాస్తవ దృష్టిని, నిర్ణయనిష్పాక్షితను, నేర్చుకోవాలనే ప్రేరణా శక్తిని, జట్టులో పని చేసే సమర్ధత, అలోచనా శక్తి, ముక్కుసూటి తనం, గోప్యత, నీతి నిజాయితీ, సమయపాలన, క్రమశిక్షణ లాంటి మనిషి నడవడికకి సంబందించిన వివిధ లక్షణాలని అంచనా వేయడం. మిగతా వ్యాసంలో విద్య, ఉపాధి అవకాశాల ఇంటర్వ్యూలో విజయం కోసం అభ్యర్థులు తయారవటానికి సూచనలు పరీశీలిద్దాం.
భౌతిక తయారి అనగా అభ్యర్థి దుస్తులు, అలవాట్లు, నడవడిక, సభ్యత లాంటివి. ఒక వ్యక్తిని చూసినపుడు, అ వ్యక్తి ఎలాంటి వాడో, మనం అనాలోచితంగా అభిప్రాయం ఏర్పడుతుంది. దీనికి ఆ వ్యక్తి రూపు రేఖలు, దుస్తులు, నడవడిక ప్రధాన పాత్ర పోషిస్తాయి.
పురుషులు, స్త్రీలు హూందాతనంగా వుండే దుస్తులు ధరించాలి. అనగా పురుషులు పాంటు, షర్ట్, స్త్రీలు చీర,జాకెట్ లేక పంజాబీ డ్రస్సు వాడితే బాగుంటుంది. విద్యార్థులు కళాశాలలో సాధారణంగా వాడే టీ షర్టులు, స్కర్ట్లు వాటిని ఇంటర్వ్యూలకి వాడకూడదు. పాదరక్షలు విషయంలో బూట్లు, జోళ్లు వాడాలి. సూట్లు, టై వాడవచ్చు. ఇస్త్రీ చేసిన దుస్తులు వాడాలి.
ఎబ్బెట్టుగా వుండే వ్యక్తిగత చర్యలను వదిలేయాలి. కొందరు మాట మాటకు మెడతిప్పటం, చేతులు తిప్పటం, భుజాలు ఎగరవేయటం,ఊరికే నవ్వటం చేస్తుంటారు. సన్నిహితులైన స్నేహితుల ద్వారా వాటిని తెలుసుకొని, వాటిని వదిలి వేయడానికి ప్రయత్నించాలి.
నడక హూందాగా వుండేటట్లు చూసుకోవాలి. 
శరీర వాసనలు నియంత్రణలో వుంచటానికి మామూలుగా పౌడరు అవసరమైతే సుగంధాలు వాడాలి. తల దువ్వుకోవడం, గోళ్లు పెరిగినపుడు కత్తిరించుకోవడం చేయాలి. అతి ఎక్కువగా మేకప్ చేయకూడదు.eat only difest food beforre interview.
ఆత్మ స్థైర్యాన్ని పెంపొందించుకోవటమే మానసిక తయారి. రాత పరీక్ష వచ్చిన మార్కులని బట్టి న్యూనతా భావంగాని, అహంభావంగాని వుండకూడదు. సులభమైన ప్రశ్నలకు సంతోషంగా సమాధానాలు, కష్టమైన ప్రశ్నలకు దిగాలుగా మొహం పెట్టకూడదు. ప్రశ్న ఏదైనా ఆలోచించి, సమర్థతతో, మంచి భావ వ్యక్తీకరణతో, సృజనాత్మకశక్తితో జవాబులు చెప్పాలి. దీనికోసం మాదిరి ఇంటర్వూలకి హాజరై, లోపాలని తెలుసుకొని, వాటిని తొలగించుకోటానికి ప్రయత్నించాలి.
ఇది ఇంటర్వ్యూని బట్టి దానిలో అడగబోయే ప్రశ్నల విషయానికి సంబంధించిన జ్ఞానాన్ని సంపాదించుకోవటం. ప్రజా సేవల ఇంటర్వ్యూలలో సాధారణ జ్ఞానానికి సంబంధించిన ప్రశ్నలుంటాయి. దీనికి స్వగ్రామం, స్వంతం జిల్లా, స్వంత రాష్ట్రం, దేశం గురించి తెలుసుకోవాలి. ప్రస్తుత వార్తలలోని విషయాలగురించి అవగాహన పెంచుకోటానికి దిన పత్రికలు, వార పత్రికలు, దృశ్య శ్రవణ మాధ్యమాల్లో చర్చలు వినియోగించుకోవాలి. వీటిలోని ముఖ్యాంశాలను పుస్తకంలో రాసుకుంటే పునఃశ్ఛరణ చేసుకోటానికి సౌలభ్యంగా వుంటుంది.
అభ్యర్థనలో రాసిన సమాచారాన్ని బట్టి ఏ ప్రశ్నలు రావచ్చో ఊహించి సమాధానాలు రాసుకుంటే, ఇంటర్వ్యూలో ఆత్మస్థైర్యంతో గెలుపు సాధించవచ్చు.
నల్లమోతు శ్రీధర్
నల్లమోతు శ్రీధర్ 'కంప్యూటర్ ఎరా' తెలుగు పత్రికా సంపాదకుడు, సాంకేతిక గురు, వ్యక్తిత్వ వికాస నిపుణుడు.
శ్రీధర్ యువతలో ఉన్నప్పుడు చదువు పూర్తిచేయకుండా ఆపేసి, మత్తుపదార్థాలు, డ్రగ్స్ వంటి దురలవాట్లకు బానిసయ్యాడు. ఈ పనుల వల్ల సొంతూరులో ముఖం చెల్లక ఊరికి దూరంగా ఉండేవాడు. ఆ సమయంలోనే శ్రీధర్ అమ్మమ్మ మరణించిన విషయం తెలిసింది. ఊరికి తిరిగివెళ్తే తన వ్యసనాల కారణంగా ఊరివారి చులకన భావం భరించాల్సివస్తుందని భయపడి ఊరికి వెళ్ళలేదు. ఆ సంఘటన అతనిపై తీవ్ర ప్రభావం చూపించి, వ్యసనాలను వదులుకుని క్రమశిక్షణతో జీవించడం ప్రారంభించాడు.
నల్లమోతు శ్రీధర్ మొదట కర్నూలులో అకౌంటెంట్‌గా వృత్తి జీవితం ప్రారంభించాడు. తర్వాత చెన్నై నుండి వెలువడుతూ ఉన్న "క్రేజీ వరల్డ్" మాసపత్రికకు ఎగ్జిక్యూటివ్ సంపాదకుని హోదాలో చేరాడు. 1996 నవంబరులో క్రేజీ వరల్డ్ మాసపత్రికలో పనిచేస్తూనే అనుబంధ పత్రికగా "కంప్యూటర్ వరల్డ్" పేరుతో కంప్యూటర్ సంబంధిత అనుబంధ పత్రికను ప్రవేశపెట్టడం ద్వారా మొట్టమొదటిసారిగా కంప్యూటర్ సాహిత్యాన్ని తెలుగులో ప్రారంభించారు నల్లమోతు శ్రీధర్. "సూపర్ హిట్" సినిమా పత్రిక నిర్వహించబడుతున్న సంస్థ నుండి ఈ క్రేజీ వరల్డ్ పత్రిక వెలువడుతూ ఉండేది. ఆ తర్వాత ఆగస్టు 1998 నుండి "కంప్యూటర్ విజ్ఞానం" అనే మరో కంప్యూటర్ సంబంధిత పత్రిక ప్రచురించబడుతూ వచ్చింది. 2001వ సంవత్సరం నుండి విజేత కాంపిటీషన్స్ ప్రచురణా సంస్థ నుండి వెలువడుతూ ఉన్న "కంప్యూటర్ ఎరా" తెలుగు మాసపత్రికకు ఎగ్జిక్యూటివ్ ఎడిటర్ గా కొనసాగుతున్నాడు. 2009 నుంచి టీవీ షోల ద్వారా తెలుగు ప్రేక్షకులకు టెక్నాలజీ వార్తలు చెప్పడం ప్రారంభించాడు. పోలీస్ అధికారులకు అప్పాలో కంప్యూటర్ టెక్నాలజీ బోధిస్తున్నాడు. వ్యక్తిత్వ వికాసం, టెక్నాలజీ ప్రభావం, ఆన్‌లైన్ భద్రత, సంబంధిత అంశాల గురించి పలు పత్రిక కార్యక్రమాలు, టీవీ షోలు, సోషల్ మీడియా వంటి వాటి ద్వారా ప్రజలకు అవగాహన కల్పిస్తున్నాడు.
హిప్ హాప్ సంగీతం
హిప్ హాప్ సంగీతం లేదా సంక్షిప్తంగా హిప్ హాప్ లేదా ర్యాప్ సంగీతం అమెరికాలో నివసించే ఆఫ్రికన్ అమెరికన్లు అభివృద్ధి చేసిన ఒక సంగీత శైలి. ఇది 1970 వ దశకం నుంచి ప్రాచుర్యంలోకి వచ్చింది. ఇందులో లయబద్ధంగా వచ్చే సంగీతం, మరియు ప్రాసతో కూడిన గాత్ర సంగీతం కలగలిసి ఉంటాయి. హిప్ హాప్ సంస్కృతిలో ఇది ఒక భాగం.
హిప్ హాప్ అనేది ఒక సంస్కృతిగా, ఒక సంగీత శైలిగా 1970 వ దశకంలో ప్రారంభమైంది. న్యూయార్క్ సమీపంలోని బ్రాంక్స్ అనే ప్రాంతంలో నివసించే ఆఫ్రికన్ అమెరికన్ యువకులు బృందాలుగా చేరి పార్టీలు జరుపుకునే సమయంలో ఇది రూపుదిద్దుకుంది. అయితే 1979 వరకూ ఇది రేడియో కోసం గానీ, టీవీల కోసం గానీ ఎవరూ రికార్డు చేయలేదు. ఇందుకు కారణం వారి పేదరికం మరియు ఈ సంగీతాన్ని ఇతర జాతులవారిని పెద్దగా మెప్పించకపోవడం.
పొన్నాల లక్ష్మయ్య
పొన్నాల లక్ష్మయ్య తెలంగాణకు చెందిన ప్రముఖ రాజకీయ నాయకుడు. ఈయన జనగామ శాసనసభ నియోజకవర్గం నుంచి 4 సార్లు శాసనసభకు ఎన్నికకావడమే కాకుండా 4 ముఖ్యమంత్రుల హయంలో రాష్ట్ర మంత్రిగానూ పనిచేశారు. 2014, మార్చి 11న తెలంగాణ పిసిసి తొలి అధ్యక్షులుగా నియమితులైనారు.
1944, ఫిబ్రవరి 15న రాధమ్మ, రామకిష్టయ్యలకు జన్మించాడు. పొన్నాల జన్మించిన గ్రామము ఖిలాషాపూర్, మండలము రఘునాధపల్లి తెలంగాణాలో వెనుకబడిన కులమైన మున్నూరు కాపులో జన్మించిన లక్ష్మయ్య తెలంగాణ పల్లెలలోని నాటి దొరల కులవివక్షకు గురయ్యాడు. దానితో ఎలాగైనా జీవితంలో మంచి స్థితికి చేరుకోవాలన్న పట్టుదల చిన్ననాటి నుండే బలంగా ఉండేది. పట్టుదలగా విద్యాభ్యాసం చేసి ప్రాథమిక విద్యను స్వగ్రామంలోనే అనేక ఆటుపోట్ల మధ్య పూర్తి చేశాడు.
మనదేశంలో తాంత్రిక శాస్త్రంలో ప్రాథమిక పట్టా అందుకొని అమెరికాలో మెకానికల్ ఇంజనీరింగ్ లో మాస్టర్స్ పట్టా అందుకొని అక్కడ కొన్ని రోజులు పనిచేశాడు.
జనగామ నుండి నాలుగు పర్యాయాలు శాసన సభ్యులుగా ఎన్నికయ్యాడు. మూడు సార్లు మంత్రి పదవులను నిర్వహించాడు. ఇప్పటి వరకు ప్రభుత్వ మరియు పార్టీ పదవులను ఎన్నో చేపట్టాడు.
నైవేలి
నైవేలి లేదా నేయ్వెలి అనేది తమిళనాడు కు చెందిన కడలూర్ జిల్లాలోని ఒక విద్యుత్ ఉత్పాదన చేసే టౌన్ షిప్. చెన్నై కు దక్షిణంగా సుమారు 200 కి.మీ దూరంలో ఉంది. 1956 లో ఇక్కడ లిగ్నైట్ కనుగొన్న తర్వాత నైవేలి లిగ్నైట్ కార్పొరేషన్ పేరుతో ఇక్కడ టౌన్ షిప్ ను ప్రారంభించారు. ప్రస్తుతం ఈ టౌన్ షిప్ సుమారు 53 చ.కి.మీ విస్తీర్ణంలో వ్యాపించి ఉంది. ఇక్కడ పనిచేసే ఉద్యోగుల కోసం సుమారు 21,000 ఇళ్ళు ప్రభుత్వం నిర్మించింది. ఇది భారత ప్రభుత్వం ఆధ్వర్యంలో పనిచేసే కేంద్ర ప్రభుత్వ సంస్థ. తమిళనాడులో ఉత్పత్తి అయ్యే థర్మల్ విద్యుత్ లో సగ భాగం ఇక్కడి నుంచే ఉత్పత్తి కావడం విశేషం. ఇక్కడి నుంచి ప్రస్తుతం 2,500 మెగా వాట్ల విద్యుత్తు ఉత్పత్తి అవుతున్నది.
గ్రాండ్ స్లామ్
గ్రాండ్ స్లామ్ అంటే టెన్నిస్లో జరిగే నాలుగు ప్రధానమైన టోర్నమెంట్లు, ఇవి ఆస్ట్రేలియన్ ఓపెన్, ఫ్రెంచ్ ఓపెన్, వింబుల్డన్, యు.ఎస్. ఓపెన్ లు, అవి ఒక సంవత్సరంలో అదే వరుస క్రమంలో జరుగుతాయి. ఒకే సంవత్సరంలో ఈ నాలుగింటిని గెలిస్తే వారిని గ్రాండ్ స్లామ్ విజేత అంటారు.
సున్నం రాజయ్య
సున్నం రాజయ్య ఖమ్మం జిల్లాలో కమ్యూనిస్టు పార్టీ ఆఫ్ ఇండియా (మార్కిస్టు)కు చెందిన ప్రముఖ రాజకీయనాయకుడు. 2004 లో భద్రాచలం శాసనసభ నియోజకవర్గం నుండి శాసనసభకు ఎన్నికయ్యారు. 2009 లో సి.పి.ఎం పార్టీ తరపున భద్రాచలం స్థానం నుండి పార్లమెంటుకు పోటీ చేసి 6956 ఓట్ల తేడాతో ఓడిపోయారు. 2014 లో భద్రాచలం నుండి తిరిగి శాసనసభకు ఎన్నికయ్యాడు.
ఇతడు చాలా నిరాండబరుడు. ఇందుకు నిదర్శనం 2015 ఏప్రిల్ 9 గురువారం జరిగిన సంఘటన. ఆర్భాట రాజకీయాలు ఇంకా వంటబట్టని గిరిజన నాయకుడిగా, సీపీఎం శాసనసభా పక్ష నేతగా సుపరిచితుడైన ఖమ్మం జిల్లా భద్రాచలం శాసన సభ్యులు సున్నం రాజయ్యను సచివాలయం ద్వారం వద్ద పోలీసులు అడ్డుకున్నారు. కారణం.. ఆయన సామాన్యులు ప్రయాణించే ఆటోలో వెళ్ళడమే! గేటు బయటే రాజయ్యను అడ్డుకున్న పోలీసులు.. ఆటోలో వచ్చావ్.. నువ్వు శాసన సభ్యులువంటే మేము నమ్మం అనడంతో తన గుర్తింపు కార్డు తీసి పోలీసులకు చూపారు రాజయ్య. కార్డును క్షుణ్ణంగా పరిశీలించిన మీదట గానీ శాసన సభ్యులు రాజయ్యను పోలీసులు లోనికి అనుమతించలేదు
ఎడో బ్రాండెస్
ఎడో బ్రాండెస్ జింబాబ్వే క్రికెట్ ఆటగాడు. ఇతడు జింబాబ్వే మొదటి తరం ఆటగాళ్ళలో ఒకడు.
ఆండీ ఫ్లవర్
ఆండీ ఫ్లవర్ జింబాబ్వే దేశానికి చెందిన సుప్రసిద్ద క్రికెట్ ఆటగాడు. ప్రస్తుతం క్రికెట్ శిక్షకుడిగా కొనసాగుతున్నాడు. ఇతని సోదరుడు గ్రాంట్ ఫ్లవర్ కూడా జింబాబ్వే జట్టుకు ప్రాతినిధ్యం వహించాడు.ప్రపంచ క్రికెట్ లో ఆడం గిల్‌క్రిస్ట్, కుమార సంగక్కర తర్వాత ఉత్తమ వికెట్ కీపర్ బ్యాట్స్ మెన్ గా పేరుంది.
ఉల్లికాడల పకోడి
ఉల్లివేర్లు కత్తిరించి తీసేసి మిగిలిన కాడల్ని శుభ్రంగా కడిగి సన్నగా తరగాలి. ఒక పాత్రలో ఉల్లి తరుగు, వాము, ఉప్పు, శనగపిండి వేసి తగినంత నీటితో ముద్దలా కలుపుకోవాలి. పిండి కొద్దిసేపు నాననిచ్చి తర్వాత నూనెలో పకోడీల్లా వేసుకుని దోరగా వేగించుకోవాలి. ఇవి ఉల్లిఘాటు వల్ల కొత్త రుచితో బాగుంటాయి.
కైలాష్ ఖేర్
కైలాష్ ఖేర్ ప్రముఖ భారతీయ సినీ మరియు జానపద గాయకుడు. జానపద శైలికి తనదైన రాక్ శైలిని జోడించి నూతన సంగీత ఒరవడిని సృష్టించాడు. తెలుగులో పరుగు, అరుంధతి, ఆకాశమంత చిత్రాల్లో పాటలు పాడాడు.
మడత కాజా
మడత కాజా ప్రసిద్ధి చెందిన ఆంధ్ర వంటకము. తాపేశ్వరం ఈ వంటకానికి ప్రసిద్ధి చెందినది.
మహాత్మా గాంధీ బస్ స్టేషన్
ఆసియాలోనే అతిపెద్దదిగా చెప్పబడే మహాత్మా గాంధీ బస్ స్టేషను హైదరాబాదు నగరంలో ఉంది. దీనిని "ఇమ్లీబన్ బస్ స్టేషను" అని కూడా పిలుస్తారు.
నానాటికి పెరుగుతున్న హైదరాబాదు ట్రాఫిక్ సమస్యను దృష్టిలో ఉంచుకొని అప్పటి ముఖ్యమంత్రి ఎన్.టి.రామారావు 1988, మే 20 న భూమిపూజ చేశారు. 20 ఎకరాల విస్తీర్ణంలో 12.50 కోట్ల రూపాయల వ్యయంతో ఆరేళ్ళకు దీని నిర్మాణం పూర్తిచేశారు. 1994 ఆగస్టు 17 న అప్పటి ముఖ్యమంత్రి కోట్ల విజయ భాస్కర రెడ్డి దీనిని ప్రారంభించారు. రాష్ట్రంలోని వివిధ జిల్లాల నుండే కాకుండా పక్క రాష్ట్రాల నుండి కూడా వందల సంఖ్యలో ప్రతిరోజూ బస్సులు ఇక్కడికి వస్తుంటాయి.
గుండు
గుండు అనే పదమును వేరు వేరు సందర్భారలలో వేరు వేరు అర్థాలకు ఉపయోగిస్తారు. మానవులు తమ శిరస్సుపై గల వెంట్రుకలను తొలగించుకోవడాన్ని గుండు చేయించుకోవడము గా వ్యవహరిస్తారు. అలాగే గుండ్రము అనే పదానికి ప్రత్యుమ్నాయంగా గుండును వాడుతారు. అలాగే పెద్ద పెద్ద బండరాళ్ళను సంబోధించడానికి కూడా దీనిని వాడుతారు.కర్నూలు జిల్లాలోని కొన్ని ప్రాంతాలలో, ప్రత్యేకించి ఉయ్యాలవాడ ప్రాంతంలో మొత్తం అనే పదానికి గుండు మొత్తం అనే పదాన్ని వాడతారు. తెలుగు భాషలో గుండు పై కొన్ని సామెతలు కూడా ఉన్నాయి.
గుండు [ guṇḍu ] gunḍu. [Tel.] n. A round stone. A cannon ball or bullet. ఫిరంగిగుండు. A lump. A weight (or stone) for scales. A hill పర్వతము. గుండుగుర్రము a stallion or stone horse. వెండిగుండు name of a kind of dog. భైరవుడు, "కత్తెరసంపంగి, వెండిగుండు" Manu. iv. 42. A polishing stone used by masons in plastering. కసిలెగుండు the iron hoop that forms the lip of a leathern bucket. adj. Round, globular, spherical. గుండుకొట్టు gunḍu-koṭṭu. n. To smoke the drug called bhang. గుండుకోవి> gunḍu-kōvi. n. A small cannon, a swivel. పెట్లదిమ్మ. See గుండుగిలు gunḍu-gilu. v. n. To move in a circle. చుట్టుపడు. గుండుగుత్త gunḍu-gutta. n. An all-round settlement, i.e., a lease which covers all rights and privileges. సమస్త స్వాతంత్య్రముతో ఇచ్చే గుత్త, బిల్మక్తా. గుండుకొను or గుండుగూడుకొను gunḍu-konu. v. n. To unite, to make one common effort. To surround చుట్టుకొను. "అప్పుడందరును హాహాకారంబులన్ గుండుగూడుకొని సవరింపంగ." G. ix. 65. గుండుములుగాడు gunḍu-mulupu-gāḍu. The Nightjar or the goatsucker, గుండువేయు gunḍu-vēyu. v. n. To fire a gun: to die. గుండు వేసి కాల్చు to fire a ball at. గుండుసూది gunḍu-sūdi. n. A pin. గుండ్రాయి gunḍ-rāyi. n. A round stone or stone pestle. గుండ్లదండ or గుండ్లపేరు gunḍla-danḍa. n. A necklace of beads.
గుండు కొందరి ఇంటి పేరు.
మాయిశ్చరెక్స్
మాయిశ్చరెక్స్ అనునది ఇక్థియోసిస్ వల్గారిస్, ఫిషర్ పాదాలు మరియు పొడి చర్మానికి వాడే ఒక పూత మందు. ఇది ఒక ఎమోలియంట్, హ్యూమెక్టంట్ మరియు కెరటోలిటిక్ క్రీం. ఇది హిమాచల్ ప్రదేశ్ లోని బడ్డీ అను ప్రాంతానికి చెందిన సాల్రెక్స్ ఫార్మస్యూటికల్స్ అను సంస్థచే తయారు చేయబడును.
నాంపల్లి మండలం (నల్గొండ జిల్లా)
నాంపల్లి మండలం, తెలంగాణ రాష్ట్రం, నల్గొండ జిల్లాలో ఇదే పేరుతో ఉన్న మండలం కేంద్రం.
ఇది సమీప పట్టణమైన నల్గొండ నుండి 50 కి. మీ.దూరంలో ఉంది. రాష్ట్ర రాజధాని హైదరాబాదు నుండి 98 కి.మీ. దూరంలో, దేవరకొండ నుండి 40 కి.మీ, మిర్యాలగూడ నుండి 72 కి.మీ. దూరంలో ఉంది.
2011 భారత జనగణన గణాంకాల ప్రకారం మండల పరిధిలోని జనాభా - మొత్తం 41,247 - పురుషులు 20,763 - స్త్రీలు 20,484
Hi5 (వెబ్సైట్)
Hi5 అనేది అంతర్జాలంలో ఒక సాంఘిక నెట్‌వర్కింగ్ వెబ్‌సైటు. ఈ సంస్థ 2003లో రాము యలమంచిచే స్థాపించబడింది. ఏప్రిల్ 2009లో బిల్ గోస్మన్ CEOగా నియమించబడ్డాడు మరియు నవంబరు 2009లో అలెక్స్ సెయింట్ జాన్ ప్రెసిడెంట్ మరియు CTOగా చేరాడు. 2010 మొదలులో hi5 సాంఘిక ఆటల సంస్థ అయిన బిగ్ సిక్స్ ను సొంతం చేసుకుంది. ఈ సంస్థ మొహర్ డేవిడో వెంచర్స్ నుండి పలు దఫాలుగా $20 మిలియన్లను సంస్థకి పెట్టుబడిగా పొందింది, అదే విధంగా 2007 లో సంస్థ కోసం $15 మిలియన్ల అప్పును పొందింది , మరియు ఆర్థిక సహాయాన్ని $38 మిలియన్లకి పెంచటం ద్వారా మనుగడలో ఉన్న పెట్టుబడిదారు మొహర్ డేవిడో నుండి మార్పు చెయ్యటానికి $3 మిలియన్లను పొందినట్టు ప్రకటించింది.
Hi5లో తమ సమాచారాన్ని చూపించటానికి వినియోగదారులు ఒక ఆన్‌లైన్ ప్రొఫైల్ ను సృష్టించుకుంటారు, ఉదాహరణకి, ఆసక్తులు, వయస్సు మరియు సొంత ఊరు మొదలైనవి. వినియోదారుడు చిత్రాలను ఎక్కిస్తే ఇతర వినియోగదారులు వాటి పై తమ అభిప్రాయాలు బట్వాడా చెయ్యవచ్చును. Hi5, వినియోగదారులు వ్యక్తిగత చాయాచిత్ర ఆల్బంలను సృష్టింకోవటానికి, ఆన్లైన్ ఆటలను ఆడటానికి మరియు ప్రొఫైల్ లో ఒక సంగీతాన్ని వినిపించే పరికరాన్ని అమర్చుకోవటానికి కూడా అనుమతిస్తుంది. వినియోగదారులు ఇతర వినియోగదారులకి ఈ మెయిల్ ద్వారా కూడా స్నేహ అభ్యర్ధలను పంపవచ్చును. ఒక వ్యక్తీ ఒక స్నేహ అభ్యర్ధనను అందుకున్నప్పుడు అతను దానిని అంగీకరించవచ్చును లేదా తిరస్కరించవచ్చును లేదా పూర్తిగా ఆ వినియోగదారుడిని నిరోధించవచ్చును. ఒకవేళ ఒక వినియోగదారుడు మరొక వినియోగదారుడిని స్నేహితునిగా అంగీకరిస్తే వారిద్దరూ నేరుగా లేదా మొదటి స్థాయిలో అనుసంధానింపబడతారు. అప్పుడు ఆ వినియోగదారుడు ఆ వ్యక్తి యొక్క స్నేహితుల జాబితాలో కనిపిస్తాడు మరియు అదే విధంగా ఆ వ్యక్తి కూడా వినియోగదారుని యొక్క స్నేహితుల జాబితాలో కనిపిస్తాడు.
కొంతమంది వినియోగదారులు తమ ప్రొఫైల్ Hi5 లో ఉన్న ప్రతి ఒక్కరికీ కనిపించే విధంగా ఎంపిక చేసుకుంటారు. ఇతర వినియోగదారులు తమ నెట్వర్క్ లో ఉన్న వ్యక్తులకి మాత్రమే తమ ప్రొఫైల్ కనిపించే విధంగా చేసే ఎంపికను ఎంచుకుంటారు. స్నేహితుల యొక్క నెట్వర్క్ వినియోగదారునికి నేరుగుగా ఉన్న స్నేహితులను (1వ స్థాయి), నేరుగా ఉన్న స్నేహితుల యొక్క స్నేహితులను (2వ స్థాయి) మరియు నేరుగా ఉన్న స్నేహితుల యొక్క స్నేహితుల స్నేహితులను (3వ స్థాయి) కలిగి ఉంటుంది.
2010 మొదలులో Hi5 ఒక సాంఘిక నెట్వర్క్ నుండి సాంఘిక ఆటల పై దృష్టి సారించిన సైట్ గా ఉద్భవించటం ప్రారంభించింది మరియు నూతన ఆటలను అభివృద్ధి చేసే వారికి ద్వారాలు తెరిచింది.
కంస్కోర్ చెప్పిన ప్రకారం 2008లో నెలవారీ ప్రత్యేక సందర్శకుల పరంగా అధిక ప్రజాదరణ పొందిన సాంఘిక నెట్వర్కింగ్ సైట్లలో Hi5 మూడవది.
సంయుక్త రాష్ట్రాలలో సృష్టించబడి మరియు అక్కడే ప్రధాన కార్యాలయాన్ని కలిగి ఉన్నప్పటికీ ఇది ఇతర దేశాలలో, ముఖ్యంగా లాటిన్ అమెరికాలో ఎక్కువగా ప్రజాదరణ పొందింది, తమ బ్రౌజర్లలో అలెక్సా టూల్ బార్ ను ఇన్స్టాల్ చేసుకున్న వారిలో ప్రపంచ వ్యాప్తంగా 37వ స్థానం పొందింది కానీ USలో మాత్రం 84వ స్థానం మాత్రమే పొందింది.
Hi5 ఎక్కువ వినియోగదారులను పొందటానికి వాదనతో కూడిన ఈ-మెయిల్ చిరునామా దిగుమతి పద్ధతులను వినియోగించింది-ఇది స్పాం యొక్క ఒక రూపంగా పరిగణించబడుతుంది. నమోదు చేసుకొనే సమయంలో ఒకవేళ ఎంపిక పెట్టెలను చూసుకొని రద్దు చెయ్యకపోతే ఆ సైట్ అన్ని జిమెయిల్ లేదా ఇతర ఈ-మెయిల్ లో ఉన్న స్నేహితుల చిరునామాలకి ఆహ్వానపు ఈ-మెయిల్ పంపుతుంది. ఇలా చెయ్యటం వలన ఇది ఆంతరంగిక మరియు స్పాం లను పర్యవేక్షించే సమూహాల చే విమర్శించబడింది.
ప్రజాసాహితి
కేవలం సాహిత్య ప్రయోజనాన్ని అన్ని కోణాల్లోనూ నెరవేర్చడానికి ప్రయత్నిస్తున్న తెలుగు పత్రికల్లో ఒక పత్రిక “ప్రజాసాహితి”. రంగనాయకమ్మ ప్రారంభించిన ఈ పత్రికను కొన్నేళ్ల తరువాత జనసాహితి సాహిత్య సంస్థకు అప్పగించిన తరువాత కొత్తపల్లి రవిబాబు ప్రధాన సంపాదకులుగా పత్రికను నడుపుతున్నారు. పి. ఎస్. నాగరాజు సంపాదకులుగా ప్రస్తుతం వ్యవహరిస్తున్నారు. నిర్మలానంద ఈ పత్రికకు గౌరవ సంపాదకుడిగా వ్యవరించాడు. సాధారణంగా ఉద్యమ కృషిలో కొనసాగే పత్రికలు నిరాటంకంగా రావడానికి చాలా ఇబ్బందులు ఉంటాయి. వాటినన్నింటిని అధిగమిస్తూ గత 32 సంవత్సరాలుగా క్రమం తప్పకుండా ప్రతి సంచికా ఆ నెల మొదటివారంలోనే పాఠకునికి అందజేయడం ఈ పత్రిక సాధించిన ఒక విజయం. 
ఈ పత్రిక మరో విశేషమైన విషయమేమిటంటే కనీసం ప్రతి మూడు నెలలకొకసారైనా ఒక ప్రత్యేక సంచికను సమగ్రంగా తీసుకురావడం. ప్రపంచంలో ఎక్కడెక్కడి దేశాల్లో వస్తున్న ప్రగతిశీల, అభ్యుదయ, విప్లవ సాహిత్యాన్ని తెలుగు పాఠకులకు అందిస్తున్న పత్రికగా “ప్రజాసాహితి”కున్న ఖ్యాతినికూడా పేర్కొనితీరాలి. కథ, కవిత, వ్యాసం, సీరియల్, బాల సాహిత్యం, పుస్తక సమీక్షలు, చర్చలు, ఇలా ఒకటేమిటి సమస్త సాహిత్య ప్రక్రియల్లోనూ రచనలు మనకిందులో పలకరిస్తాయి. మన ఆలోచనను పెంచుతాయి. ఒక మాటలో చెప్పాలంటే సాహిత్య ప్రయోజనాన్ని నెరవేరుస్తాయి.
ఈ పత్రిక సంవత్సర చందా 200/- రూపాయలు.
ఫ్లయింగ్ మషీన్
యువత అభిరుచుల అనుగుణంగా వస్త్రాలని రూపొందించే ఒక భారతీయ వస్త్ర తయారీ సంస్థ. ఇది అరవింద్ మిల్స్కి చెందిన సంస్థ. 1980 లో పుట్టిన ఫ్లయింగ్ మషీన్ కు అప్పట్లో ఫ్యాషన్ తెలిసిన ఒక పురుషుడు ఏం కోరుకొంటాడో తెలియదు. 1994వ సంవత్సరానికి జీన్స్ లో అగ్రగామిగా నిలిచింది.
ఈ సంస్థ యొక్క రీటైల్ స్టోరులు లండన్కు చెందిన ప్రముఖ జే ఎచ్ పీ సంస్థచే రూపొందించబడినవి.
ఫ్లయింగ్ మషీన్.కామ్
పచ్చిపులుసు
ముందుగా, నువ్వులు, వేరుశెనగపప్పు, జీలకర్ర మరియు కరివేపాకును విడివిడిగా వేయించుకొని, అన్నింటినీ కలిపి పొడి చేసుకోవాలి. ఈ పొడిలో కావలసినంత (అన్నంలో పులుసులాగా కలుపుకొనేంతగా) చింతపండు పులుసును కలుపుకోవాలి. పచ్చిమిర్చి, ఉల్లిగడ్డలను చిన్నచిన్న ముక్కలుగా తరిగి ఇందులో వేసుకోవాలి.
పులగం
పెసరపప్పు బియ్యాన్ని కలిపి, అన్నానికి బియ్యం కడిగినట్టే కడిగి నానబెట్టుకోవాలి. పసుపు, ఉప్పు కలిపి ప్రెషర్ కుక్కర్ లేదా రైస్ కుక్కర్ లో అన్నం వండినట్టే వండుకోవాలి. నెయ్యి, వేరుశెనగపప్పు పచ్చడి, పచ్చిపులుసు, పెరుగు దీనితో బాటు మంచి రుచిని ఇస్తాయి.
వేదుల సత్యనారాయణ
వేదుల సత్యనారాయణ ఒక ప్రముఖ కవి. "గౌతమీ కోకిల"గా పేరు గాంచాడు.
ఈ సుమజన్మ మెట్లొ ఘటియిల్లెను నా కొకనాటిపాటిదై 
వాసన లీను సోయగము పాయని తీయని పోడుముల్ క్షణం
బో, సగమో విచార పడబో నయినన్ విడివడ్డ నాయెదన్
మోసులువారు నూతన మనోరధ మామనివేడి పొంగులన్.
లీ జీన్స్
హెన్రీ డేవిడ్ లీ 1889 లో కన్సాస్ నగరంలో స్థాపించాడు. అప్పటికే ఓవరాల్ లు, జాకెట్లు, డంగరీస్ లు రూపొందించిన లీ పనివేళల్లో ధరించే వస్త్రాల రూపకల్పనలో లాభాల ప్రాముఖ్యత గుర్తించి లీ యూనియన్ పేరుతో ఒక జంప్ సూట్ ను విడుదల చేశాడు. మొదటి ప్రపంచ యుద్ధ సమయంలో సైనికులకు జంప్ సూట్లలో సౌకర్యం తెలిసి అవి చాలా ప్రాచుర్యం పొందాయి.
1995 నాటికి భారతదేశంలో అంతర్జాతీయ స్థాయిలో స్థాపించబడిన తొట్టతొలి సంస్థ లీ. స్త్రీల జీన్స్ మిస్ లీ పేరుతో రూపొందించబడ్డాయి. లీ ఎక్స్ పోజ్డ్ పేరుతో లోదుస్తులు రూపొందించబడ్డాయి.
భారతదేశంకు చెందిన అరవింద్ మిల్స్కు ఇది జాయింట్ వెంచర్ బ్రాండు.
పీష్వా
పీష్వా అంటే ప్రధాన మంత్రి. ఇది శివాజీ పరిపాలనా కాలంలో ప్రవేశపెట్టబడిన పదవి. మహారాష్ట్రులకు భారతదేశ చరిత్రలో సమున్నత స్థానం కల్పించిన మహారాష్ట్ర జాతిపిత శివాజీ మంత్రివర్గంలో అత్యంత ముఖ్యమైన పదవి పీష్వా. పీష్వా రాజుకు కుడి భుజంలా పనిచేస్తూ పరిపాలనా విధులలో పాలుపంచుకొనేవాడు.
శివాజీ మనవడైన షాహు పరిపాలనా కాలంలో పీష్వా పదవికి ప్రాముఖ్యం పెరిగింది. ఛత్రపతి లేదా చక్రవర్తి అధికారం కేవలం నామమాత్రమైంది. వాస్తవ పరిపాలనా బాధ్యతలను పీష్వా చేపట్టాడు. వాస్తవ పరిపాలనా బాధ్యతలు చేపట్టిన మొదటి పీష్వా బాలాజీ విశ్వనాథ్. ఇతడి పరిపాలనా కాలం నుంచి పీష్వా పదవి శక్తివంతం, అనువంశికం అయింది. బాలాజీ విశ్వనాథ్ తర్వాత పీష్వా అయిన బాజీరావు-1 కాలంలో మరాఠా సర్దార్ల కూటమి ఏర్పడింది. వీరంతా చక్రవర్తి వ్విధేయులుగా పనిచేస్తూ మహారాష్ట్ర సమైక్యత కోసం కృషి చేశారు.
వ్రాంగ్లర్
వ్రాంగ్లర్ (ఆంగ్లం: Wrangler) అమెరికాకి చెందిన ఒక జీన్స్ తయారీదారు. భారతదేశంలో ఈ పేరు గల జీన్స్ ని అరవింద్ మిల్స్ తయారు చేస్తున్నారు.
1904 లో సి. సి. హడ్సన్ మరియు అతని సోదరుడు హోమర్ హడ్సన్ ఓవరాల్ కంపెనీ ని నార్త్ కెరోలీనా లోని గ్రీన్స్ బోరోలో స్థాపించారు. 1919లో ఇదే బ్లూ బెల్ ఓవరాల్ కంపెనీగా మార్చబడింది. 1926లో కెంటకీకి చెందిన బిగ్ బెన్ మ్యాన్యుఫ్యాక్చరింగ్ బ్లూ బెల్ ని $585.000 కి కొన్నది. 1936 లో సూపర్ ఓవరాల్ లను 1% కంటే తక్కువ ష్రింకేజీలా ఉండేలా బిగ్ బెన్ రూపొందించి నూతన శకానికి నాంది పలికినది. 1943 లో బ్లూ బెల్ కేసీ జోన్స్, మరియు ఆ సంస్థ అరుదుగా వాడే వ్రాంగ్లర్ ను కైవసం చేసుకొంది. కౌ బాయ్స్ ప గురించి బాగా తెలిసినరోడియో బెన్ గా పిలవబడే పోలండ్ లోని లోడ్జ్ నుండి వచ్చిన ప్రముఖ దర్జీ బెర్నార్డ్ లిఖ్ టెన్ స్టైన్ చే రూపొందించబడిన వ్రాంగ్లర్ ఆథెంటిక్ వెస్టర్న్ జీన్స్ 1947లో మొట్టమొదటి సారిగా అమెరికన్ వినియోగదారునికి పరిచయం చేశారు. రోడియోలో దిట్టలైన కౌబాయ్స్ జిమ్ షోల్డర్స్, బిల్ లిండర్మన్ మరియు ఫ్రెక్ల్స్ బ్రౌన్ లు 13MWZ ని పరీక్షించి మన్నిక, నాణ్యతలకి ముగ్ధులై 1962లో వ్రాంగ్లర్ ని అసలైన జీన్స్ గా ప్రకటించారు. 1962లో బ్లూ బెల్ బెల్జియంలో కార్మాగారాన్ని ప్రారంభించటంతో ఐరోపాలోనూ ప్రవేశించింది. 1973 సంవత్సరానికి టీనేజర్లలో విపరీతమైన ఆదరణ పొందినది. 1986 లో బ్లూ బెల్ పెన్సిల్వేనియాకి చెందిన వీ ఎఫ్ కార్పొరేషన్ లో విలీనం.
శ్రీహరిపురం (గాజువాక)
శ్రీహరిపురం గ్రామంగాజువాక మండలంలోని ఒక గ్రామం.. ఇక్కడకు దగ్గరలోనే హిందుస్తాన్ పెట్రోలియం కార్పొరేషన్ లిమిటెడ్ (HPCL)వుంది. ఆ సంస్థ ఉద్యోగుల నివాసాలు వుండే కోలనీ 'యారాడ పార్కు' కూడా ఇక్కడకు దగ్గరలోనే ఉంది. ఇది ముఖ్యంగా పారిశ్రామిక ప్రాంతం. పరిశ్రమలలో పనిచేసే, అధికార్లు, పనివారు ఎక్కువగా ఈ గ్రామంలో నివాసం ఉంటున్నారు. ఇక్కడ ఉన్న దేవాలయాలు 'గణపతి ', ' అమ్మవార్ల రెండు గుళ్ళు' ఉన్నాయి. 'జవహర్ నగర్', 'పవనపుత్ర నగర్', రామ్ నగర్, యారాడ పార్కు, అన్నమ్మ కాలనీ, గుల్లల పాలెం వగైరా గ్రామాలు ఉన్నాయి. ఇక్కడ ప్రాథమిక పాఠశాలలు, హై స్కూళ్ళు, ఉన్నాయి. జవహర్ నగర్ ప్రాంతమంతా ఎక్కువగా 'అపార్ట్ మెంట్లు' ఉన్నాయి. ఇక్కడి వారికి గుల్లల పాలెం మార్కెట్ పెద్ద మార్కెట్. ఒక ప్రభుత్వ వైద్య శాల వున్నది గుల్లల పాలెంలో.
కడప కోటిరెడ్డి
కడప కోటిరెడ్డి, స్వాతంత్ర్య సమరయోధుడు, కాంగ్రేసు పార్టీకి చెందిన రాజకీయ నాయకుడు.
కోటిరెడ్డి, చిత్తూరు జిల్లా, మదనపల్లె తాలూకాలోని నారాయణ చెరువు (కోటిరెడ్డిగారి పల్లె) లో 1886లో జన్మించాడు. 1911లో ఇంగ్లాండులోని మిడిల్‌ టెంపుల్ నుండి బారిష్టర్ ఎట్ లా పట్టా పుచ్చుకున్న కోటిరెడ్డి న్యాయవాదిగా, రైతుగా కడపలో స్థిరపడ్డాడు. ఈయన గాడిచర్ల హరిసర్వోత్తమరావుతో కలిసి రాయలసీమలో హోమ్ రూల్ ఉద్యమంలో పాల్గొన్నాడు. ఈయన కల్లూరు సుబ్బారావు, పప్పూరు రామాచార్యులతో సన్నిహితంగా పనిచేసేవాడు. వీరిద్దరూ, ఆ తర్వాత రాష్ట్రానికి ముఖ్యమంత్రి అయిన నీలం సంజీవరెడ్డికి రాజకీయ గురువులు.
కోటిరెడ్డి 1921లో మహాత్మాగాంధీతో పాటూ రాయలసీమంతా పర్యటించాడు. 1922లో అనగా తన 32వ యేటనే ఇతడు శాసనసభలో ప్రవేశించాడు. ఇతడు మొదట కాంగ్రెస్‌కు అనుకూలమైన ప్రెసిడెన్సీ అసోసియేషన్‌లో గుత్తి కేశవపిళ్లెతో కలిసి పనిచేశాడు.1926లో స్వరాజ్యపార్టీ ఉపనాయకుడిగా ఎన్నుకోబడినాడు. 1929లో స్వతంత్ర సభ్యుడిగా మద్రాసు శాసనసభకు ఎన్నుకోబడినాడు. 1931లో తిరిగి ఏకగ్రీవంగా మద్రాసు శాసనసభకు ఎన్నికయినాడు. కోటిరెడ్డి ప్రత్యేక ఆంధ్ర ఉద్యమంలో కూడా కీలక పాత్ర వహించాడు. ఆంధ్ర మహాసభకు రెండు సార్లు అధ్యక్షత వహించిన ఇద్దరు వ్యక్తులలో సర్వేపల్లి రాధాకృష్ణన్ ఒకరైతే, కోటిరెడ్డి రెండవ వాడు. 1929, 1937లో జరిగిన సమావేశాలకు అధ్యక్షత వహించాడు. అంతేకాకుండా 1931లో మద్రాసులో జరిగిన ప్రత్యేక సమావేశం కూడా ఈయన అధ్యక్షతలోనే జరిగింది. 1940లో ఉప్పు సత్యాగ్రహంలో క్రియాశీలకంగా పాల్గొని జైలుకు వెళ్లాడు. ఉమ్మడి మద్రాసు రాష్ట్రంలోని రాజాజీ ప్రభుత్వంలో దేవాదాయ శాఖ మంత్రిగా కోటిరెడ్డి మధుర, తిరునల్వేలి, శ్రీరంగం దేవాలయాలలో హరిజనులకు ప్రవేశం కల్పించాడు.
స్వాతంత్ర్యం తర్వాత 1952లో కడప నియోజకవర్గం నుండి, 1955లో లక్కిరెడ్డిపల్లె నియోజకవర్గం నుండి శాసనసభకు ఎన్నికయ్యాడు. ఆంధ్ర రాష్ట్రం ఏర్పడిన తర్వాత టంగుటూరి ప్రకాశం పంతులు మంత్రివర్గంలో పనిచేశాడు. 1957లో ఆంధ్ర ప్రదేశ్ శాసన సభకు, 1964లో శాసనమండలికి ఎన్నికయ్యాడు. రాయలసీమ కరువు ఉపసంశన సంఘానికి అధ్యక్షుడిగా శ్రీబాగ్‌ ఒడంబడిక రూపుదాల్చుకోవటంలో కీలక పాత్ర పోషించాడు.
ఈయన సతీమణి రామసుబ్బమ్మ కూడా స్వాతంత్ర్యోద్యమంలో చురుకుగా పాల్గొన్నది.
బయ్యా నరసింహేశ్వరశర్మ
సర్ బయ్యా నరసింహేశ్వరశర్మ, స్వాతంత్ర్య సమరయోధుడు, వైస్రాయి ఎగ్జిక్యూటివ్ కౌన్సిల్లో సభ్యుడు. మితవాది మరియు దాత. విశాఖపట్నంకు చెందిన నరసింహశర్మ 1913లో బాపట్లలో ప్రారంభమైన ఆంధ్ర మహాసభ తొలి అధ్యక్షుడు. 
నరసింహేశ్వరశర్మ విశాఖపట్నం జిల్లా తుమ్మపాలలో 1867, జనవరి 6న జన్మించాడు. ఈయన తండ్రి మహాదేవ శాస్త్రి. శర్మ మెట్‌కాఫ్ స్కాలర్‌షిప్పుతో ఎఫ్.ఏ పూర్తిచేశాడు. రాజమండ్రి ప్రభుత్వ కళాశాల నుండి బి.ఏ ఉత్తీర్ణుడై, లా చదివి, 1898లో విశాఖపట్నం బార్ సంఘంలో చేరాడు. కొన్నాళ్ళు కలకత్తాలో రైల్వే ధరల సిఫారుసు సంఘానికి అధ్యక్షునిగా పనిచేశాడు.
నరసింహేశ్వరశర్మ, స్వాతంత్ర్యోద్యమంలోని మితవాద నాయకుల్లో ఒకడు. మాంటెగూ చెమ్స్‌ఫోర్డ్ సంస్కరణలను తిరస్కరిస్తూ అమృత్‌సర్ కాంగ్రేసు సమావేశంలో ఒక తీర్మానాన్ని ఆమోదించారు. ఆ తీర్మానాన్ని వ్యతిరేకిస్తూ, శర్మ ఒక్కడే ప్రసగించాడు. ఈ ప్రసంగానికి మెచ్చి బ్రిటీషు ప్రభుత్వం ఈయన్ను ఇంపీరియల్ లెజిస్లేటివ్ కాన్సిల్లో సభ్యత్వం ఇచ్చి, ఎగ్జిక్యూటివ్ కౌన్సిల్ యొక్క రెవిన్యూ సభ్యునిగా నియమించింది. రాజధానిని మార్చేందుకు స్థలం నిర్ణయించే సంఘంలో అనధికార సభ్యునిగా కూడా ఈయన్ను నియమించింది.
ద చెరోకీ గ్రూప్
ద చెరోకీ గ్రూప్ అమెరికా లోని క్యాలిఫోర్నియాకు చెందిన ఒక వస్త్ర వ్యాపార సంస్థ. ప్రపంచవ్యాప్తంగా దీని వార్షిక అమ్మకాలు $ 3 బిలియన్ డాలర్లు.
24-54 సంవత్సరాల వయసుగల మధ్య తరగగతి స్త్రీలు చెరోకీ నిర్దేశించుకొన్న ప్రథమ వినియోగదారులు. పురుషులు చెరోకీ ద్వితీయ వినియోగదారులు.
స్త్రీ పురుషులకి, పిల్లలకి, పసిపాపలకి వస్త్రాలనే కాకుండా చెరోకీ ఉపకరణాలు, పాదరక్షలు మరియు సంచులను తయారు చేస్తుంది.
ఈ క్రింది దేశాలలో చెరోకీ ఉంది.
మోచర్ల రామచంద్రరావు
సర్ మోచర్ల రామచంద్రరావు, స్వాతంత్ర్య సమరయోధుడు, న్యాయవాది మరియు ఆంధ్ర మహాసభ అధ్యక్షుడు.
రామచంద్రరావు పశ్చిమ గోదావరి జిల్లా బాదంపూడి గ్రామంలో 1868లోజన్మించాడు. ఈయన బావ మద్రాసులో ఉండటం వల్ల 12 ఏళ్ల వయసులో మద్రాసుకు వచ్చాడు. ట్రిప్లికేన్ లోని హిందూ ఉన్నత పాఠశాలలో చేరి 17 వ ఏట ఉత్తీర్ణుడయ్యాడు. 21 ఏళ్ల వయసులో డిగ్రీ పట్టాను, ఆ తరువాత రెండేళ్లకు లా కళాశాల నుండి న్యాయవాదిగానూ ఉత్తీర్ణుడైనాడు.
మద్రాసు నగరంలో ప్రాక్టీసు పెట్టాలని యోచిస్తున్న తరుణంలో, స్వగ్రామంలో తండ్రి మరణించడంతో పశ్చిమగోదావరికి తిరిగివచ్చి, 1894 నుండి 1905 వరకు 11 ఏళ్లు రాజమండ్రిలో న్యాయవాద వృత్తిని చేపట్టాడు. ఆ పదకొండేళ్లలో తరచూ కోర్టు గదులకు వెళుతూ, అప్పట్లో మద్రాసులో ప్రముఖ న్యాయవాది ఆండ్రూ లైంగ్ వద్ద సహాయకునిగా కూడా పనిచేశాడు. రాజమండ్రిలో ఈయన ప్రాక్టీసు పెద్ద ఎత్తున వస్తున్న జమిందారీ కేసులతో విజయవంతంగానే సాగుతుండేది. బాగా వృద్ధి చెంది సంపాదన తెచ్చిపెట్టింది. అయితే గోదావరి జిల్లా రెండుగా విడిపోయినప్పుడు, ఏలూరులో స్థిరపడి అక్కడ బార్ అసోషియేషన్ అధ్యక్షునిగా పదిహేనేళ్లకు పైగా పనిచేశాడు. అక్కడే నగరపాలిక యొక్క తొలి ఛైర్మన్ గా ఎన్నికై పదేళ్ల పాటు ఆ పదవిలో కొనసాగాడు. ఏలూరులో ఈయన చేసిన సేవలకు స్మారకార్ధంగా ఒక పేటకు రామచంద్రరావు పేట అని నామకరణం చేశారు. జిల్లా రాజధాని నిడుదవోలుకు బదలుగా ఏలూరును చేయటానికి రామచంద్రరావే ప్రధాన కారణం. ఈయన కొన్నాళ్ళు ఉమ్మడి కృష్ణా మరియు పశ్చిమ గోదావరి జిల్లా బోర్డులకు అధ్యక్షునిగా పనిచేశాడు. విజయవాడలోని సర్వోత్తమ గ్రంథాలయానికి తొలి అధ్యక్షుడిగా ఉన్నాడు.
ఈయన జాతీయ కాంగ్రెస్‌లో మితవాద వర్గంలో ఉండేవాడు. మద్రాసు రాష్ర్ట శాసన సభకు మూడుసార్లు ఎన్నికయ్యాడు. పదవిలో ఉన్న కాలంలో ప్రజలకు అండగా ఉంటూ రైతుల సమస్యలు పరిష్కారానికి ప్రత్యేకంగా కృషి సాగించాడు. 1924లో సాధారణ శాసన నిర్మాణ సభ సభ్యుడిగా నియమితులయ్యారు. 1927లో సంస్థానంలో ప్రజల తరపున ఇంగ్లాండు రాయబారిగా వెళ్లాడు. రిజర్వు బ్యాంకు గవర్నరుగా అనేక ప్రభుత్వ కమిటీలలో సభ్యుడిగా పనిచేశాడు. ఆయన ఆంధ్రోద్యమ నాయకుల్లో ఒకరు. 1916లో కాకినాడలో జరిగిన ఆంధ్రమహాసభకు అధ్యక్షత వహించాడు. ఆయన కార్యదీక్షత, నమ్రత, సేవానిరతిని గుర్తించిన ఆంధ్ర ప్రజలు ఆయనకు ‘దక్షిణ దేశపు గోఖలే’గా ప్రశంసించారు.
మోచర్ల 1936 మే నెలలో తన 68వ యేట మద్రాసులో పరమపదించాడు. సంతాపసభలో రైట్ హానరబులు వి.ఎస్.శ్రీనివాసశాస్త్రి ఈయనను దక్షిణభారత గోఖలేగా అభివర్ణించాడు.
ఎ. ఎం. రత్నం
ఏ.ఎం.రత్నం (ఆంగ్లం: A. M. Rathnam) దక్షిణ భారతదేశానికి చెందిన ప్రముఖ సినీనిర్మాత. ఇతడు మొదట సినిమారంగంలో మేకప్ ఆర్టిస్ట్‌గా ప్రవేశించి తరువాత నిర్మాతగా మారారు. కొన్ని చిత్రాలకు దర్శకత్వం కూడా వహించారు. ఇతను శ్రీ సూర్య మూవీస్ అనే సినీ నిర్మాణ సంస్థను స్థపించి తెలుగు, తమిళ చిత్రాలను నిర్మిస్తున్నారు. నిర్మాతగా ఇతని మొదటి సినిమా విజయశాంతి ప్రధాన పాత్రలో వచ్చిన కర్తవ్యం. ఈ సినిమా మంచి విజయాన్ని సాధించింది.
ఇతని కుమారులు జ్యోతి కృష్ణ, రవికృష్ణలు కూడా సినీరంగంలోనే ఉన్నారు.
సన్యాసి
సన్యాసి లేదా బైరాగి బ్రహ్మచర్యాన్ని లేదా సంసార సాగరాన్ని వీడి సత్యాన్వేషణకై దైవ మార్గాన్ని అవలంభించే వ్యక్తి. దీనికి లింగ భేదం లేదు. ఆడవారైనా, మగవారైనా సన్యాసం పుచ్చుకోవచ్చు. వీరు ఎక్కువగా కాషాయ వస్త్త్రాలు ధరించి దేశసంచారము చేస్తుంటారు. ప్రజలకు ధర్మోపదేశం చేస్తూ సాగిపోతుంటారు. వీరిలో కొందరికి మూలికా వైద్యము కూడా తెలిసి ఉంటుంది. చిన్న చిన్న ఆరోగ్య సమస్యలను తమకు తామే నయం చేసుకొంటారు.మనకి తెలిసి గొప్ప సన్న్యాసులు శంకర భగవత్పాదులు, రామకృష్ణ పరమహంస, చంద్రశేఖర సరస్వతి, స్వామి వివేకానంద, దత్తాత్రేయులు, శ్రీ గురుడు, మౌన స్వామి, సిద్దేశ్వరానంద భారతి, రమణ మహర్షి ఇలా ఎంతో మంది ఇంకా గొప్ప తపస్వులు తపస్సు కోసం పరితపిస్తూ సన్న్యాస ఆశ్రమ స్వీకారం చేస్తూ దేశాన్ని ఇంకా నడిపిస్తూ ఉన్నారు.
గూటం
గూటం కొయ్య లేదా ఇనుము తో చేయబడిన ఒక పనిముట్టు. దీనిని ఎక్కువగా వడ్రంగులు వాడుతారు. ఇది స్థూపాకారములో ఉంటుంది. క్రింది భాగములో చేతితో పట్టుకోవడానికి ఒక చెక్క పిడి ఉంటుంది. పై భాగంలో ఇటుక ఆకారంలో చెక్కబడి ఉంటుంది. దీనిని కొయ్య సామాగ్రి ని బిగించడానికి మరియు చిన్న చిన్న కొయ్య మేకులను కొట్టడానికి వాడుతారు.గ్రామాలలో ఎడ్ల బండి తయారీలో దీనిని ఎక్కువగా ఉపయోగిస్తారు. చర్మకారులు ఇనుప గూటాన్ని ఉపయోగిస్తారు.
మొదట చెప్పినట్లు ఎక్కువగా ఇది వృత్తిపని వారికి ఉపయోగపడుతుంది. వివిధ రకాల గూటాలను వివిధ వృత్తులవారు వాడుతారు.
రవీంద్ర నగర్
రవీంద్ర నగర్ కడప నగరంలో ప్రధాన వీధి. ఇక్కడ ప్రవహించే బుగ్గవంకకు 2001 లో వరదలు వచ్చి ఈ ప్రాంతం మొత్తం నీట మునిగింది. తర్వాత ప్రమాద తీవ్రతను గుర్తించిన ప్రభుత్వం ఆప్రాంతంలో బుగ్గవంకకు రక్షణ గోడ నిర్మించింది. ఈ ప్రాంతంలో అనేక విద్యాలయాలు ఉన్నాయి.
మాలిక (వెబ్‌సైట్)
మాలిక [ http://maalika.org] తెలుగు బ్లాగులు మరియు తెలుగు వెబ్‌సైట్ల కోసం రూపొందించబడ్డ సంకలన వెబ్ సైట్. ఇది ప్రస్తుతం ఉన్న అన్ని తెలుగు బ్లాగు సంకలునులలో కెల్లా వేగవంతం అయినది. ఇది ఏప్రిల్ 19, 2010 రోజు నుండి అందుబాట్లోకి వచ్చింది. బ్లాగుల్లో ఆధిపత్యధోరణిని వ్యతిరేకిస్తూ భావస్వేచ్ఛ కోసం ఏర్పాటు చేయబడ్డ ఈ సంకలిని (నిర్వాహకులు చెప్పిన మాట) అనతికాలంలోనే ఎంతో ప్రాముఖ్యత సంపాదించుకుంది.
కంగల్ మండలం
కంగల్, తెలంగాణ రాష్ట్రం, నల్గొండ జిల్లాలో ఇదే పేరుతో ఉన్న మండల కేంద్రం.
2011 భారత జనగణన గణాంకాల ప్రకారం మండల పరిధిలోని జనాభా - మొత్తం 44,029 - పురుషులు 22,513 - స్త్రీలు 21,516
అపాచే టాంక్యాట్
అపాచే టాంక్యాట్ లేదా టాంక్యాట్ జావా అప్లికేషన్స్ నియంత్రించడానికి, ఉపయోగించడానికి వాడే అప్లికేషన్ సర్వర్. ఇది ద్వారా అభివృద్ధి చేయబడిన ఒక ఓపెన్ సోర్స్ సెర్వర్. మొదట ఇది వెబ్ సర్వర్గా అభివృద్ధి చేయబడి తరువాతి విడుదలలో అప్లికేషన్ సర్వర్గా మెరుగు చేయబడింది. జావా నిపుణులు జావా అప్లికేషన్స్‌ను అభివృద్ధి పరిచే దశలో ఎక్కువగా ఈ ఉత్పత్తిని వాడతారు. వెబ్ లాజిక్, వెబ్ స్ఫియర్, జె బాస్, గ్లాస్ ఫిష్ సర్వర్లు కూడా అప్లికేషన్ సర్వర్ల వర్గానికి చెందుతాయి.
ది డా విన్సీ కోడ్ (చలనచిత్రం)
ద డావిన్సీ కోడ్ జాన్ కల్లే, బ్రియాన్ గ్రాజర్ సంయుక్త నిర్మాణంలో రాన్ హోవార్డ్ దర్శకత్వం వహించిన 2006 నాటి అమెరికన్ మిస్టరీ-థ్రిల్లర్ సినిమా. డాన్ బ్రౌన్ రాసిన 2003 నాటి అత్యంత ప్రాచుర్యం పొందిన నవల ది డావిన్సీ కోడ్ ఆధారంగా ఈ చిత్రానికి స్క్రీన్ ప్లేని అకివా గోల్డ్స్ మాన్ అందించారు. చిత్రంలో  టామ్ హాంక్స్, ఆడ్రే టాటో,  ఇయాన్  మెక్ కెల్లన్, ఆల్ ఫ్రెడ్ మోలీనా, జూర్గెన్ ప్రోచ్నౌ, జీన్ రెనో, పాల్ బెటానే నటించారు.
మెడియం బాబూరావ్
డాక్టర్ మెడియం బాబూరావు గారు భద్రాచలం లోకసభ నియోజకవర్గం నుండి 14 వ లోక్‌సభకు ప్రాతినిధ్యం వహించారు. అలాగే వీరు కమ్యూనిస్టు పార్టీ ఆఫ్ ఇండియా (మార్కిస్టు)లో క్రియాశీల సభ్యులు.
భద్రాచలం లోకసభ నియోజకవర్గం
భద్రాచలం ఆంధ్రప్రదేశ్ నుండి ఎన్నిక చేయబడిన ఒక లోక్‌సభ నియోజకవర్గం.
శక్తి (2011 సినిమా)
శక్తి 2011 లో విడుదలైన తెలుగు చిత్రం. ప్రముఖ నిర్మాత అశ్వనీదత్ సొంత పతాకం వైజయంతీ మూవీస్లో జూనియర్ ఎన్.టి.ఆర్, ఇలియానా నాయకా నాయికలుగా మెహర్ రమేశ్ దర్శకత్వంలో రూపొందిని చిత్రం.
మందాడి ప్రభాకర రెడ్డి
ప్రభాకర రెడ్డి గా ప్రసిద్ధులైన డాక్టర్ మందాడి ప్రభాకర రెడ్డి (అక్టోబర్ 8, 1935 -నవంబర్ 26, 1997) ప్రముఖ తెలుగు సినిమా నటుడు, కథా రచయిత. స్వతహాగా వైద్యుడు అయినా నటన పై గల అనురక్తితో చాలా తెలుగు చిత్రాలలో నటించాడు. కొన్ని హిందీ, తమిళ చిత్రాలలో కూడా నటించాడు. ఎక్కువగా ప్రతినాయక పాత్రలలో నటించాడు. 37 ఏళ్ల కెరీర్‌లో 472కు పైగా సినిమాల్లో నటించాడు. కార్తీక దీపం వంటి అనేక సినిమాలకు కథలను అందించాడు. హైదరాబాదు లోని మణికొండలో ఈయన స్మారకార్ధం "డా.ప్రభాకరరెడ్డి చలనచిత్ర కార్మిక చిత్రపురి"కి ఈయన పేరుపెట్టారు.
ప్రభాకరరెడ్డి, సూర్యాపేట జిల్లా, తుంగతుర్తిలో లక్ష్మారెడ్డి, కౌసల్య దంపతులకు 1935, అక్టోబర్ 8 న జన్మించాడు. తుంగతుర్తిలో ప్రాథమిక విద్యాభ్యాసం తర్వాత హైదరాబాదులోని సిటీ కాలేజీలో ఇంటర్మీడియట్ చదివాడు. 1955 నుండి1960 వరకు ఉస్మానియా వైద్య కళాశాలలో వైద్యవిద్యను అభ్యసించాడు. 1960లో గుత్తా రామినీడు దర్శకత్వం వహించిన చివరకు మిగిలేది సినిమాతో చిత్రరంగ ప్రవేశం చేశాడు. ఆ సినిమాలో ఒక మానసిక వైద్యుని పాత్ర పోషించాడు. ఈయన సినీ ప్రస్థానంలో మొత్తం 472 సినిమాల్లో నటించాడు. మంచి విజయాలను సాధించిన పండంటి కాపురం, పచ్చని సంసారం, ధర్మాత్ముడు, గృహప్రవేశం, గాంధీ పుట్టిన దేశం, కార్తీకదీపం, నాకు స్వతంత్రం వచ్చింది వంటి సినిమాలతో పాటు మొత్తం 21 తెలుగు సినిమాలకు కథలను అందించాడు.
ప్రభాకరరెడ్డి 1997, నవంబరు 26 తేదీన తన 62వ యేట హైదరాబాదులో మరణించాడు.
చిడతల అప్పారావు
చిడతల అప్పారావు తెలుగు సినీ పరిశ్రమలో ఒక నటుడు. ఎక్కువగా తక్కువ నిడివి గల హాస్య ప్రధాన పాత్రలను పోషించాడు.
నెమిలి పట్టాభి రామారావు
దీవాన్ బహుద్దూర్ నెమిలి పట్టాభి రామారావు (1862 - అక్టోబరు 15, 1937) బి.ఏ స్వాతంత్ర్య సమరయోధుడు, కొచ్చిన్ సంస్థానం యొక్క మాజీ దీవాన్‌.
పట్టాభి రామారావు 1862 లో కడప జిల్లా, సిద్ధవటంలో ఒక దేశస్థ బ్రాహ్మణ కుటుంబంలో జన్మించాడు. ఈయన తండ్రి రామానుజరావు అప్పట్లో కడప జిల్లాలో తాసీల్దారుగా పనిచేస్తున్నాడు. పట్టాభి రామారావు విద్యాభ్యాసం కడప ఉన్నత పాఠశాలలో విద్యాభ్యాసం పూర్తిచేసుకొని మద్రాసులోని ప్రెసిడెన్సీ కళాశాలలో చేరాడు. 1882లో మద్రాసు విశ్వవిద్యాలయం నుండి బి.ఏ డిగ్రీతో పట్టభద్రుడై మదనపల్లెలోని సబ్‌కలెక్టరు కార్యాలయంలో గుమాస్తాగా ఉద్యోగజీవితాన్ని ప్రారంభించాడు.
చిత్తూరు జిల్లాకు చెందిన పట్టాభి రామారావు 1882 ఏప్రిల్ 15న మద్రాసు రాష్ట్ర రెవిన్యూ సెటిల్‌మెంట్ శాఖలో ఉద్యోగిగా జీవితం ప్రారంభించి, 1895లో అసిస్టెంట్ కమీషనర్ స్థాయికి చేరుకున్నాడు. 1888లో దక్షిణ ఆర్కాటులో సూపర్‌వైజరుగా పనిచేశాడు. ఆ తరువాత 1892లో మలబారుకు బదిలీ అయి అక్కడ అన్‌కవెనెంటెడ్ అసిస్టెంటుగా పనిచేశాడు. మూడు సంవత్సరాల తర్వాత అసిస్టెంటు కమీషనరుగాను, తదనంతరం డిప్యుటీ కమీనషరుగానూ పదవోన్నతి పొందాడు. డిప్యూటి కమీషనరు హోదాలో గోదావరి, అనంతపురం, కృష్ణా జిల్లాలలో పనిచేశాడు. కొచ్చిన్ సంస్థానంలో రెవిన్యూ సెటిల్‌మెంట్ వ్యవస్థను సంస్కరించేందుకు, ఆ విషయాలలో అనుభవమున్న పట్టాభి రామారావును ప్రభుత్వం కొచ్చిన్ సంస్థానం యొక్క దీవాన్‌గా నియమించింది. 1902 నుండి 1907 వరకు దీవాన్ గా పనిచేసిన పట్టాభి రామారావు రెవిన్యూ సెటిల్‌మెంటును పూర్తిచేసి భూమి దస్తావేజులను సక్రమంగా నిర్వహించేందుకు చర్యలను ప్రవేశపెట్టారు. 1908లో ఉద్యోగ జీవితం నుండి విరమించాడు. అప్పట్లో 350 రూపాయల ఉద్యోగవిరమణ భత్యంతో పదవీ విరమణ చేశాడు.
పదవీ విరమణానంతరం పట్టాభి రామారావు మద్రాసులోని పూనమల్లి హై రోడ్డుపై శ్రీరామ బ్రిక్ వర్క్స్ అనే ఇటుకల పరిశ్రమను స్థాపించి వందలాది కార్మికులకు పనికల్పించాడు. ఈ కర్మాగారంలో 30-40 లక్షల ఇటుకల తయారుచేయబడేవి. తన సొంత వ్యాపార నిర్వహణతో పాటు ఈయన ఆదోనిలోని వెస్ట్రన్ కాటన్ కంపెనీ మరియు ఉన్నిదారం ఎగుమతిచేసే మద్రాసు యార్న్ కంపెనీల నిర్వహణలో పాల్పంచుకోనేవాడు. తెలుగు అకాడమీ, భారతీయ అధికారుల సంఘం, కేంద్ర వ్యవసాయ కమిటీల కార్యదర్శిగా ప్రజాసేవలో చురుకుగా పాల్గొనేవాడు. చివరకు మదనపల్లెలో స్థిరపడి సబ్ డివిజన్ సంఘానికి అధ్యక్షత వహించి, వాటి కార్యక్రమాలకు పూర్తి సమయాన్ని కేటాయించాడు. సొంత ఖర్చులతో గ్రామాలను పర్యటించి, సామాన్య ప్రజల ఉద్ధరణకు సలహాలు సూచనిలిస్తుండేవాడు.
తొలుత ప్రత్యేక ఆంధ్రరాష్ట్ర ఏర్పాటుకు ఉత్సుకత చూపించకపోయినా, ఆ తర్వాత మనసు మార్చుకొని ప్రతేక రాష్ట్రం ఏర్పాటుకు మద్దతునిచ్చాడు. ఈయన 1918లో కడపలో జరిగిన ఆంధ్రమహాసభకు అధ్యక్షత వహించాడు.
పట్టాభిరామారావు 75సంవత్సరాల వయసులో వృద్ధాప్యకారాణాలవల్ల 1937, అక్టోబరు 15 న మద్రాసులో తన స్వగృహంలో మరణించాడు.
ఆర్కాట్ రంగనాథ మొదలియారు
ఆర్కాట్ రంగనాథ మొదలియారు (జూన్ 29, 1879 - 1950) భారత రాజకీయనాయకుడు, బళ్ళారికి చెందిన దివ్యజ్ఞాన సమాజస్తుడు. ఈయన 1926 నుండి 1928 వరకు మద్రాసు ప్రెసిడెన్సీ ప్రభుత్వంలో ప్రజారోగ్య మరియు ఎక్సైజు శాఖా మంత్రిగా పనిచేశాడు.
రంగనాథ మొదలియారు 1879, జూన్ 29న బళ్లారిలోని ముదలియారు కుటుంబంలో జన్మించాడు. రంగనాథ మొదలియారు విద్యాభ్యాసమంతా మద్రాసులోనే సాగింది. మద్రాసు క్రైస్తవ కళాశాల, మద్రాసు న్యాయ కళాశాలల నుండి పట్టభద్రుడై, 1901లో ప్రభుత్వ పేషీలో చేరి, అంచలంచెలుగా ఎదిగి 1915 కళ్లా డిప్యుటీ కలెక్టరై, బళ్లారి జిల్లా డిప్యుటీ కలెక్టరుగా రాజీనామాచేశాడు. తర్వాత కాలంలో, దివ్యజ్ఞాన సమాజంతో ప్రభావితుడై, అనిబీసెంట్ అనుయాయి అయ్యాడు.
రంగనాథ మొదలియారు 1914లో యంగ్ మెన్స్ ఇండియన్ అసోషియేషన్ను స్థాపించి, 1915లో గోఖలే హాలును నిర్మింపజేశాడు. 1924లో అనిబీసెంట్‌తో పాటు జాతీయ సమావేశ సదస్య బృందంలో భాగంగా లండన్ ను సందర్శించాడు.
జస్టిస్ పార్టీ నాయకుడు పానగల్ రాజా యొక్క ప్రోద్భలంతో రంగనాథ మొదలియారు రాజకీయాలలో చేరి, మద్రాసు శాసనమండలికి బళ్ళారి నియోజకవర్గం నుండి పోటీచేసి సభకు ఎన్నికయ్యాడు. 1926 నుండి 1928 వరకు పి.సుబ్బరాయన్ ప్రభుత్వంలో ప్రజారోగ్య మరియు ఎక్సైజు శాఖా మంత్రిగా పనిచేశాడు. 1928లో సైమన్ కమిషన్ రాకను నిరసిస్తూ, మంత్రిగా రాజీనామా చేశాడు. ఈయన స్థానంలో ఎస్. ముత్తయ్య ముదలియారు మంత్రి అయ్యాడు.
రాజీనామా చేసిన తర్వాత రంగనాథ మొదలియారు భారత జాతీయ కాంగ్రేసులో చేరి 1935 నుండి 1939 వరకు తిరుమల తిరుపతి దేవస్థానం బోర్డు యొక్క ప్రథమ కమీషనరుగా పనిచేశాడు. ఈ పదవిలో ఉన్న నాలుగేళ్లలో ఉండిలో డబ్బులను ప్రతిరోజు లెక్కపెట్టే పద్ధతిని ప్రారంభించాడు. స్వామి వారికి కిరీటాన్ని చేయించాడు. గాన్నన్ డంకర్లీకి కొండమీద ఆలయానికి రోడ్డును మెరుగుపరచేందుకు, వాహనయోగ్యంగా తయారుచేసేందుకు కాంట్రాక్టునిచ్చాడు.
చివరి రోజుల్లో రంగనాథ మొదలియారు, వి.ఆర్.రామలింగ ముదలియారుతో కలిసి హోస్పేటలో ఇండియా సుగర్స్ అనే పంచదార మిల్లును ప్రారంభించాడు.